
AGANCHENGANI 


Achikrangni bidingo rokom rokom A'chikkuchi seanirang ka’sne 
ka’sne bang’rorobaengha. Indioba chugipa gadangrango poraigiparangna 
aro skia man’gipa manderangna Seanirang komibeenga. Ia 
nanganirangnaba sal re’angan baksa saoba saobarang chu'sokatgen ine 
ka’dongsona man'a. 

Jatprakni gimin rokom rokom seani dongna nanggen. Uamangni 
daka-rikani, cha’bewal-robewalni aro agangipa ku’sikrangni gimin seani 
dongna nanggen. Iandakgipa Seanirang dongjaode A'chik jatko gipin 
gipin manderang ma'sina neng'gen, aro iandakgipa rokom rokom 
Seanirang dongjani a’selo, batanggimin sal-somoerango gipin gipin jatni 
manderang an’tangtangni u ia-ma sia gita aro mitamrangara tangkana 
mangmang chanchie sesretanirang dongangaha. Uni gimin jattangni 
chong'motgipa noksako on na skia man'giparangni kam ong'a. 

Ia kitapko anga “A'chikkuni Ma’ambi” ine done, A’chikkuni 
a'bachengbaani, uni ja’pang-ja’dil aro gipinrangni Katlarangko dingtang 
dingtang chasongrango jakkalchapbaani giminsan mangmang seaba. 
A’chikkuni gam’ani bewalrang (Phonetics), Sentencerangni dingtang 
ong’ani (morphology), A'chikku Grammar aro Sentencerangko rikani 
bewalrang (Syntax) ko iano on'tisaba janapa dongja maina uarangko 
sena gita uandakgipa subjectko poraigipa mande ong’na nanggen indiba 
indakgiparangko seanirang dongjaskal A'chik ku’sikko rongtale u'ina 
man’jawa. 

Ia kitapko North-Eastern Ilill University Garo Major Subject dake 
ra’na donataha. Ian chu'sokbegipa Seani ong'jaoba iako porae A'chikkuni 
bidingo aro A’chikni itihasni gimin adita u ianiko on’gen ine anga 
ka’donga. 

Milton S. Sangma, 
Professor and Head 
Department of History, 
North-Eastern Hill 
University Shillong . 

KU'SIKNI ONG BAANI GIMIN U I 
RA CHENGANI ARO 
CHANCHICHIPANIRANG 


U'lE RA'CHENGANI: Achik ku’sikni ongbachengani aro 
uni ritchani ritcha chasongrangni gisepo dalrorobaani gimin sena skang, 
pilak jatni ku sikrangni ong bachengani ba Ku sikko Aganna 
abachengbaani gimin banga chanchichipanirang gnanggenchimoba 
uarangoni minggni ba minggittam chanchichipanirangkosan 
talatchengaigen. Beben iarangni bidingo chanchibewale rogipa aro rokom 
rokom kilaprangko poraigipa manderangna ia kattani gimin talatna 
nangjanaba donga, indioba uamangba iarangni gimin chanchichangnaba 
man a aro ku sikni ong bachenganio, dalrorobanio aro apalrorobanio 
mai obostarang uarangko taribaaha, jakkin dilbaaha aro indaken ia 
gadangona sokaibaaha ua pilakko darangba uitokna man jani gimin 
ka’mao kandik kandik dake adita talatchengenga. 

Skanggipa an’chingni uie ra’chengna nanganiara - Ku’sikara 
agangipa katiasa, lekkao segipa ong ja, Beben mandeni chanchianiko 
aro agananiko lekkao see rakkiani, unikoa uko chapa ka’ani bewalara 
nambatrorogipa kam ong a, jean dongjaode, anching an’chingni 
ma'gitcham pagitchamrangni janggi tanganiko maming dakeba ma'sina 
chol dongjawachim. An ching chengo ning tue aro apale chanchigimin 
aro u igiminrangko do ga chipchanga gita chipchange dona gitasa 
ong aigenchim aro dao an ching maidake uarangko poraina man'a 
indake poraina aro ma’sina chol ong ' srangjawachim, maina an’chingo 
chengo ritchabonga ba hajalsa bilsirangna skang agangipa ku’sikrangko 
u ina maming chol dongjawachim, aro an chingni agangipa ku'sikrangko 
gipin gipin a'songrango agangipa ku’sikrang baksa tosusae nina gita 
gipin chol dongsrangjawachim. Uandake Englishrang Alfred Hie Great 



ba Julius Caesami chasongo maidakgipa English ku'sikko agana, 
kattarang maidakgiparang ong'a aro uni Grammarara mai dakachim, 
uarangni see donanggiminrangonikosa porae u ina man' aha. Uandake 
daororo anchingni aganenggipa Ku'sikrangni bewalrangko ma'sina 
gita an chingni ja'man chasongrangni manderang apsan dake 
segiminrangko sandie niesa u'iskana mangen. Beben daororo research 
ba sandie - rekkie niani cholrang namen bangbataha, jedake, Tape kae 
raani, Film dake raani, Computer aro rea doani cholrang aro uandake, 
indiba apsan daken rake research ba sandi-rekkie ninade nanggen. 

Uni gimin dao Kusikni bidingo ma'sina gita see rakkigimin 
lekkarango pangchakbatrorona nangahani gimin Seani aro poraiani 
an chingni salantini janggi tanganio nangbatgipa ong aha aro indaken 
Ku sikni bidingo tale ma'sina gita Segimin ba Chapa Ka'gimin 
kattarango pangchakanian an chingni dakbewal ong baaha. Indiba Chapa 
kaani aro Jakcbi seaniara agangipa Ku sikni paisa ongaia. Chong 'motko 
sandiode indake nikgen je Ku 'sikara Aganwatwataigipa (Oral) ong aia. 
Beben mande ku sikni dalroroaniko Sea-jotacbi ba Chapa kaanichi 
namen bariata indiba maidake aganachim ukosan seaia ine bonkamode 
anching nikgen. Ku sikni bidingo ning'tubee aro apalbee 
cbanchigiparang aro segiparangni masiani gita, a'bachengo aganani 
bewalara been-bimang, jak-jaa ba mikgronrangchi chin dakesa 
ongachim indiba iara ku'sik aganani ningo ba bako ga'akja. Ku'sik, 
jekon itihas sechenggipa chasongrangoni jakkalachim uara Agananichi 
ba Seanichi agangrikako miksonga, aro ia minggnini gisepo Kusikchi 
agananian dalbatgipa aro mongsonggipa ong'a. 

Gnigipao, Ku'sik uan uan dongaigipa ong'ja. ua dao aro pangnan 
jujagipa ba dingtangrorogipa ong'a ine an ching ma'sina nanga. Ku'sik 
agananirang dingtangjringanga. Anching Chaucemi seaniko porae niode 
jekon ritchachibri chasongrango seahachim aro daororo agangipa aro 
segipa English Ku'sik baksa tosusaode, is bilsi ritcha bonga ba una 
bata bilsirangni gisepo English Ku'sik namen dingtangbeaha ine altuen 
ma'sina man a aro ua chasongna bate Anglo-Saxonni somoerangona 
niatgenchim ong' ode, dingtanggrikani bangbata ine an ching altuen 
nikgen. Chong ' motko agangenchim ong ' ode indake aganna man gen 
je, Chaucemi English daoronmi English baksa dingtanggrikanina bate 

Chaucemi English Anglo-Saxonni ku'sik baksa dingtanggrikanian 
daibata. Daororoni French aro gitcham French ku'sik baksa ba Caesar, 
virgil aro Ovidni Latin aro uarangni ja'chongrikgipa daoni Italian 
ku’sikrang baksa tosusae niode apsan dingtanggrikanirangko parakgen. 
uandaken Britishni chasong, Moghulni chasong aro una skang 
chasongrang aro daororoni Achik Kusikko agananirang bangen 
dingtanggrikanirang gnang. Jisu Kristoni atchina skangan Aryan jatni 
dingtang dingtang manderang Bengal gita Indiani salgro-salaramni 
Jolrangona sokbaaha aro A'chikrangni adokrango ba sepang jolrango 
napeaha. Uandaken ua chasongrangonin A chik Kusiko Sanskrit ba 
Sanskritoni pekwatgipa ku'sikrangni banga kattarang ja napbaaha. Una 
skangde A'chikrang gipin ku'sik ja'napgijagipa A chik ku'sik 
mangmangko aganaiachim. Uni jamano, Indiako Musulmanrangni sason 
ka ani chasongrango ua chasongni gipin gipin ku'sikrangni kattarangba 
janapbataiaha. Indaken Britishni Indiako sason kamiting chasongrango 
banga English kattarangko A'chikku baksa aganbrinbaaha. Iarangko 
anching jaksi ote mesok-pinikna nangja maina iarangko anching 
antangtangan u'ia aro salantio jakkala. la dingtangrikrikbaani rokom 
ba bewalko u itokoba aro ong'bebea ine an ching pilakan gisiktangtango 
masioba, iarangara batanggimin sal-somoerangosa ong baaha aro daode 
gipin ku sikrangoniko mitam kattarangko ba maiba ideako aro gital 
banaigipa bosturangko talatna ra'gatana agre pilak skia mangipa 
a songrangon ku'sikrang kimkim ongaha aro ia re'baenggipa bilsi 
ritchagni ba ritchagittamrangnade indaken ong aegnok ine bangan 
chancbirongna namnika. Indiba ian bebe ongaoni namen chela. Beben 
dingtang ong'roroanganiko altue ong atna gita skang salrangna bate 
bang en cholrang donggen aroba gipin cholrangba nabadapdape do'ga 
oe on'gen jedakode Gramm aro, kattako gamatanio aro kattarangni 
gamchatanio ku sikni dingtangroroani ong'angkugen. Grammar ong'e 
seanirang jekon skango skia man'gijagiparangni aganani bewal aro 
namgijagipa sentence ine chanachim uko dao ong nike ra'aha. Kattarang 
jekon bilsi kolgrikna skang ku'namja ine ra'achim uarangko dao kragipa 
katta ine ra skaaha. Mitam kattarangna gital bananrangko on'aha. Uni 
gimin indake chanchichipatode ong nasusu gita nika je badita 
chasongrang ruutanga inditan altubate aro tarakbate ku'sik dingtang 
ong'anga maina ku sikko jujaatgija rakkina cholrang unomiting 
komibeachim. Je chasongrango mande bang'gija aro antangtangrara 

dongachim aro bang'a somoeon re jojogijagipa janggi tangani bewalo 
janggi tangachim, uamango uamangni agananiko aro chanchlaniko see 
rakkina nanganiko nikjachim, aro uani a'sel ua somoerango ku'sikni 
dinglang dingtang ongani ja man chasongrangna bate batachim. Uni 
gimin dalbatsranggipa aro mitam mongsongbatgipa ku'sikni dingtang 
bimangko ra'ani ua chasongrango ongaha jeon poraina gita uamango 
maming see rakkiani chin dongkujachim. 

Gittamgipao, Indakeba u'ie rana nanga je, Kusik aganani ba 
Kusik dingtangmancha mandeni man gipa bil onga aro mandeko 
matburingrangoni dingtangatgipa mingsa gun ong a. Jatantian 
"ffiTsIktangtangko agana. Matburingrang aro sako bilgipa doorang aro 
gipin gipip janggi gnanggiparang antangtangni dakbewal gita maiba 
rokomo jifcjakaniko aro mitamrang orto gri gamatanirangko ba mikoa- 
a bokanirangko dika, aro uarangoni mitamrang maiba a'sel onganina, 
jedake, kena, kao nanga, Katchaa ba bipa rona, indakgiparangna 
bewaltangtang gita rangsan mikopreta ba elbikdata. Indiba Professor 
Lloyd Jamesni Chingni Agangipa Ku sik minggipa kitapo seani gita 
bang a matburingrangon Aganna changna gita pilak be en-bimangni 
bakrang atchidaldalode gnangchim aro chengo manderangni uarangko 
jakkale aganna jotton ka a gita jotton ka baode uamangba aganna 
changnaba donggenkonchim. Uni gimin mingsa sing ani an chingona 
rebara je, maina dingtangmancha mamalsa jontu jekon da alo anching 
Mande ine mingaha ua gisikni dila gita orto gri bingbang jikjakaoni 
maiba orto gnange ku sikchi gam ata jekon an ching Mandeni ku sik 
ine mingna man gen ? lana indake aganchakna man gen je haida ian 
Mande antangni chanchina changani bilko dakbana ba develop ka na 
man baani gimin ong akon. Je jontuan ba ma malan chanchina 
changaniko aro antangni mikkim-rasongko develop ka'baaha ba 
dakbaaha uamangan ku sik aganna changani bilkoba develop ka'aha 
ba dakaha. Beben badia be enni bak ba bil badia bakrangko salbake 
aganna man'ata ukode u isokna man ja. Haida pilak be enni bakrangan 
baksa bakgipinko salpakgriktokakon ba influence ka grikakon. larang 
indaken ong tokengnaba donga indiba Sir G. Elliot Smithni agana 
cbong'mot ong nasia gita nika jensalo ua indake agana, Ku'sik aganna 
man'anian mande ong na a bachengani ong a . 

Ku'sik Aganna Changbachengani bidingo 
Chanchichipanirang 

Mandeni ku'sik aganna cbangani bilko mananiara maidake 
ongbachongmota, uan jera ra'grikani gadango ongkuenga, aro iani 
bidingo banga apalbegipa aro ningtubegipa chanchianirang gnange 
segiminrang gnanggenchimoba uamang iano apsan ongna 
man kujaenga. Bangbeacbanchichipanirangni gisepokamaojanapgipa 
mingbrian mongsongbatsranggiparang ong’a. Uarang indake ong'a 

(a) Gam'aniko Sningbaani : ia chanchichipani gita ku'sik 
aganbachenganiara Mandeni jejontuni ba bostuni gimin aganen 
uni mikoani ku'rang ba gamataniko sningna jotton JjftWionisa 
ong bachenga. Nomunachi taldapatgenchim 
chanchichipaniko dakgiparang indake agan-mesol 
donaigenchimode mande bi’sa ua gam'anirangko ap: 
aro uni banga bewalrangko nie indake ong'susu nil 
bilsirangna skang atchu-ambitangrangni bewail 
dakpaenga. Unade Menggoni gipin matburingrangoni 
uni mikoako knaani ong'a. Menggorang meong meong 
gimin bakbakan ua uko meong meong ine sningna 
sningna skani gisik re'angaonisa ku'sik aganna a'bachengani 
mitam cbanchicbipgiparang an'chingko beberaata aro bebe gita mitam 
kattarang jeni japang-ja'dil chengo-mengonin ong'a gita nika, uarang 
ia chanchichipaniko kimkimata. Nomunana gita, A chikrang Menggoni 
mikoako meongmeong ine knaa aro indaken uko Menggo ine 
mingbaaha. Uandake Donokni mikoako dok dok ine knaa. Uni gimin 
uko Do o ine biming donbaaha. Apsandake, maa maa ine Matchuni 
mikoako knaani gimin uko Matchu mingbaaha. Aroba Po po ine 
mikogipa do'oko Do po mingaha. Uandake Chi a'ao gaako ba rong te 
jechiba chibimachi goato gam'ani gita uko Chi mingaha. Apsan gitan 
Chipuni il engo ba chadengo Sao ine gam'ani(bissing sound) gimin 
Englishiang uko Snake minga ine janapaha. Bolrike-wa’rikerang gita 
baipongpongango ku'smika gita gam'aniko sningjoijole uko Wind 
(balwa) minga ineba seaba. larango pangchake sandi-rikkitangode 
bang'en man angkugenchim. Uni gimin matburingrangni mikoani ba 
gipin gipin bosturangni gam'atani gita biming ba kattako donbaani 
ku sikni a bacbengbaani aro dalrorobaanio da’la bakko ra bapeani 
ong'a ine nikna man ; a. 


i * jl 

(b) Mojimaniko ba Il'enganiko Sningani : la gnigipa 
cbancbichipaniko Mojimaniko ba Il'enganiko sningbaani ine mingna 
mana jekon German yni skia manbegipa aro kusikni bidingo u'ibegipa. 
Max Muller a'bachengataha aro jekon apsan asongni Mr. Bucher aro 
gipin gipin kubidingo u'ibegiparangba ong’nike rachakaha. Ia 
chanchichipani gita, Kusikni a'bachengbaaniko Bol-waarangni, chiring- 
chigarangni apsan apsan mojimani ba il'eng-pleng dakaniko sningbaoni 
ongbaa, je il'eng-pleng dakani mandeoba chengo mande-matburing 
gita ongmiting chasongrangonin gnangchim. Uni gimin ia 
chanchichipani gita ku'sik aganna a bachengbaaniara mandeni 
sningbaaonisa ong'a indiba iano mande gam'ako sningbaja indiba 
apsan apsan mojimaniko ba il'eng-pleng dakaniko sningbaaonisa ong'a 
Chiringrangni rongbrak aro roongrangni gisep gita jokango il'eng- 
pleng dakako ba bol-wa'arangni balwana apsan apsan mojimako nike 
nie chengoni manderang uarangko ja'rika paksa aro sninga paksa dake 
ku'sikkchi apsanko parakbaaha jekon Buchemi aganani gita Chengo 
mande paksa matburing paksa dakmiting chasongoni ku'sik aganna 
abachengbaaha, jean abachengode remitingo ja'ku ga'an ba kam 
kamitingo jak il engan baksa apsan apsan somoe gita him him ba 
montro niinga gita gam ate ku'sik agannaona sokbaaha. Indake ia 
chancbichipaniara, mandeni ku 'sik aganchenganiko chengo bobil dingo 
cheao rang'san ringe-cha'e, chrok-mesae ba jaman chasongrango 
kan'dikgipa golpoko Poedo gita minge ba sagalo choangmitingrango 
mingjol ring'joljol dakangani bewalrang baksa apsan ong'a. Haida 
ku'sik aganbachenganiara neng'e jakni kamko ka an baksa ku'smikani 
bewal baksa apsanani dongakon. 

(c) Aiao inmananina ba Gisiko nangbeanina ku’rang 
Gam'atani : la gittamgipa chancbichipaniara pilak rokom ku'sik 
kurangchi aganbaanian mande antangni saknaa mano, jagokaao, Gisik 
katchaao, aiao inmanao ba uarangoni mingsa maiba ongbanasienga ine 
niksamsoanio aiao inmanatanina ba gisiko nangchakeanina ku rang 
gam'chakatanionisa ong baa, aro an chingko indake bebera'ata je ia 
dao anchingni chirok chirok dake aganenggipa ku'sikara ua aboka ba 
chrikgipaoni jean a bachengode matburingrangni mikobingbangaoni 
bang e dingtangjachim,uanoni namdaprorobagipasa ong’a. Ian Aiao 
inmano ba Gisiko nangehaim ku rang on'aonisa ong'a ine chanchichipani 

ong'a. A bachengode ia kurang inwataniara 
chonnika ba gipinko namnikpilgijaoni ongachim. Indiba apsan ku’ 
gam’atanirangko gam’atjringjringe orto gnanggipa kusik ong* 

Kusikni bidingo cbanchibewale roronggipa ba uigipa-serakgipa 
manderangni aganani gita iandakgipa a’selrangonisa mande ku sik 
aganbachengani ja’pang ong a . 

(d) Beenko il’engankhi dake mesokani Chin : Bon’kame 
Chanchichipani aroba mingsa gnang jekon Germanyni Wilhelm wundt 
a’bacbengataha aro jamano Sir Richard Paget Human Speech ba 
Mandeni ku sik ingipa kitapo janaptaiaha jekon anching Be enko 
il enganichi dake mesokani Chin ine mingna man gen. Wilhelm Wundt 
ni chanchiani gita mandeni skangbatsranggipa agangrikani bewalara 
be enchi ba jakchi chin dakesa ong achim. landakgia agangrikaniara 
ong telaigipaaroskatang antangarin ong'gipaong’a Da aloba an ching 
mande saksako antangona re baatna ska ine una u iatode jakjipata ba 
antangni kusikko uigijagipa mandena aganode be en bimangko aro 
be'enni badiaba bakko il'engate chin dake mesokkuenga. Dao ia 
chanchichipe agangiparangni aganani gita jakko il'engate mesoka 
changanti baksa apsan apsan Sre, Ku chil ba Chengknako il'engate 
ku rang gam'atskabaaha. Indakesa mande be enchi chin dake agangrikani 
pal ku'rahgchi agangrikaona sokangskaaha Mesokani gita, jensalo 
kosakko mesokna gita jakpongko de doe jaksi ota, Sreba antangarin 
tang'doa jedakode sreni ku chot kosakchi tang doanga aro indake ua 
sre al ingipa ku rangkoba antangarin gam'atjola jean Europeni gitcham 
ku sikrango Kosak ba Chua ko agananio skanggipa mongsonggipa 
gam'atani ong achim. Sir Percy Nunn uni Education - Its Data and 
First Principles ingipa kitapo apsan chanchichipaniko dakaha jeon ua 
mesokna gita Anga,Angna baA/igfa? kattarangkora'aha,jekogam aton 
antangko jaksi ote mesokpila gita apsanan ku'chilrang agangipachina 
salpinapbaa. Uandake Na a kattara je mandena aganengachim uchina 
salbakangako man' a. Apsanan lano aro Uano kattarangko aganon ichi 
uchi salbakbakangako an ching u'irikgen. Uandaken an ching golpo 
ka’on agane agane ku sik rakangroroode aro ka'dingangroroode 
an’chingni kattarang chu ongkuja ine nikode jakchi ba ja achiba chin 
dake an’ching aganjoljolanga. 

Uandake iarangan Mandeni ku'sik aganbachengani mongsonggipa 
mingbri chanchichipanirang ong'a. Uarang gimikni giminan maikoba 
maikobade agandapangkuna man gen indiba uarangoni mingsaba 
mingprak mingprak dake rae che'em che'em chanchiate niode 
chuongbregijani gnang gita nika. Kakketko agangenchimode, uarangoni 
mingprakprakan aditade tik ong'akon indiba aditanasa. Kosako 
janapbagipa Chanchichipanirang aro gipin gipin chanchichipanirang 
gimikko ra'dime Mandeni ku'sik aganna a'bachenga indakesa ongbaa 
ine aganna man'gen. Uni gimin Mandeni ku sik aganbachenganide 
mingsa obostao ga'chate ong'ja indiba bang a rokom rokom 
obostarangchisa ong baa ine agangopna man gen.lani bidingo 
mamingsaloba namedake u ina man'gen ine chanchina man ja, aro jeba 
ong'bo, iako u'ie ra'anide ku'sikrangni bidingo sandirikkite nigiparang 
aro ku'sikrangni ja pang-ja dilko sandigiparangni kam ong'ja indiba 
Mandeni be en bimangni gimin u igiparang (Anthropologists) aro 
Mandeni gisikko porae nie u igiparangni kamsa ong’a. 


8 



Bar - n 


A’CHIKKUNI JA PANG - JA’DIL ARO 
BAKDRANG 


Aganchengani : Chasong damberangni gisepo basakoba 

basakoba maina agilsako indakpile ku sikrang bang'a ine agane aiao 
inmanpilronga, aro agilsakni pilak manderangan apsan ku'sik mingsako 
agangenchimode baditan namgenchim ineba cbanchi-agangrikronga 
jedakode anching gipin gipin asongrangni ku sikrangko skina 
nangjawachim aro asongsa a'song gipinni aganako u'igrikna 
mangenchim. Ua mandeara gipin asongoni ong'ani gimin ua 
anchingoni dingtanga ine an'chingko chanchiataniara uni agpngipa 
kusikko anchingni ma'sigijani gimin mongsongbate png’? aro ua 
ku sikko knachenggipade ua ku sikara orto gri gam bk%bidgaigipasa 
ine chanchiman a. An chingoni bang an chonaonin Ei^liib ku sikchi 
poraebagenchimoba songtang-noktangrango agangipa kii s f g| orig^ani 
gimin ukoba gipin a songni ku sik ine chanaia, aro ua ku’sUpti ^okgipa 
chong mot baksa agangrikna man dika maina uamangni aganani 
bewalrangko ma sina neng a. Uamangba an chingni aganani bewalko 
rim na neng skaa. Uni gimin an ching English ku sikchi lekka 
poraegenchimoba aro a gilsakni pilak u ianirangko ua Ku sikchi u ie 
ra genchimoba ua ku sik jattangni aro songtang-noktangrango atchu- 
ambirangonin aganbagipa ku sik ong jani gimin ukoba a' song gipinni 
ku sik ine chanchiaia. Uni gimin bang'a changon a gilsako 
gesamangmang ku sik dongaigenchimode a gilsakni pilak manderang 
baksan ma'sigrikna aro nangrimgrike dongna altubatgenchim ine 
chanchia. In chanchianirango basakoba basakoba a gilsak gimikna ku sik 
min gs ako dakna ine jotton ka'anirangba gnangahachim. Iarangoni mingsa 
Esperanto ku sik ong'achim. Indiba indake bang'a ku'sikrangoniko 
mingsako a gilsakni ku'sik ine ra'gatna nangnike chanchion bang'a 
jatrangan antangtangni ku sikkosa ra gatatna jotton ka soaha jedakode 
uamangni ku'sik a'gilsak gimikchin gipanggenchim. Indaken ia 
nambegipa jotton ka'ani chu'sokgipa ong na man jaha. 

Kakketko agangenchimode, a'gilsako banga dingtang dingtang 
ku'sikrang dongen a'gilsakni manderangna bang a neng'nikanirangko 
mbaronga ine niken a'gilsakni manderang chengo Jisu Kristoni atcbina 
skangan tom'bimonganirangko dake iani bidingo chanchibewalanirangko 
dakbeaba indiba iarang gimikan chusokgipa ong'na manjaha. 
Bon'kamao uamang lsolan Babelni nok cbugipao mingsamangmang 
kusik dongaoniko bingbrangatahani gimin mande uko nangdimattaipilna 
man jawaha ingipa chancbianio donchipsrangaha.lani bidingo indake 
gisik ra'taiatna man'a je Bibleni Abaehenga 11:1-9 rango seani gita 
Noani chasongo a’a gimikon kusiksan aro aganani apsan ongachim. 
Chi dubiman'ani jamano Noani dedrang Shinami a kaweo songdongaha 
aro uno songdongmitingo uamang jedakode aa gimiko bilding bildang 
ong jawa indake uamang antangtangna songjnma songsa salgi nanggitode 
itko dakdoe protcbong dake nok rikna ine ku'monge rikna abachengaha. 
Jibova uamangni kam kaako nina ine ongonbaaha aro inaha, “Nibo, 
iamang jatsan, aro kusiksanko man'toka , aro iamang iako dakna 
a bachengaha; dao uamangni dakna mangsonganiko mamungba 
uamangko dondikama man 'jawaha. Hai uamang saksa sakgipnni 
agananiko u'ina amjachina gita an'ching ongonange uamangni ku'sikko 
dingtang dingtang dakatna”. Indake Isol unoniko a a gimikni kosakona 
uamangko bilding bildangataba. Uni gimin ua biapko Babel mingaha 
maina uanon Isol a a gimikni ku'sikko dingtang dingtang dakataha. 
Iani giminsa a'gilsak gimikni tom bimonganirangoba lsolan dingtang 
kusikrangko dakatahani gimin mingsasan ku'sikko a'gilsakni ku sik 
daktaina man jawaha ine chanchianirangko dongoptokaiaha. 

la Babelni katta a'gilsakko dakchengani aro Chi dubiani golporang 
gitasa ong ainaba donga indiba ia golpoko seanio maiba kakket ong aniba 
merong rongsa gita donga ineba nikgen, maina daororo ku'sikrangni 
bidingo sandirikite man'ani gita bang a rokom rokom ku sikrangko 
gesa ku'sikni nokdango donna man'a, aro dao bang a ku'sikrang 
jerangni kattarang, gam atanirang aro Grammarrangko dingtanggrike 
nika, uarang chengo apsan atchu-ambioni ong'baaba ine sandie u'ina 
man'a. Ku'sikrangni bidingo sandirikite nigiparang a'gilsakni pilak 
kusikrangkon sandie nie uiman’aha aro uarangni bidingoba cbu'ongen 
sea-jotanirangkoba dakaha indiba iano an’ching ua ku'sikrangni gimin 
maming talataniko dakjawa, A’chik Ku'sikni Ja'pang-Ja'dil aro uni 

Bakdrangrangni giminsanmangmang man a dipet cheem che 'em 
talataniko dakgen. 

Indlani Salgro-Salaramni Ku'sikrangko sandie 
Seanlrang : 

Europeni Kusikrangni bidingo sandirikite Seanirang badita bang a 
inditan Asia aro Indiani Salgro-Salaram jolrango agangipa pilak 
ku sikrangni gimin sandirikite seanirangba bang'en gnang. Indiani 
salgro-salaramni adokrango agangipa ku'sikrangko sandie aro name 
nie uarangko ding tang dingtang Ku'sikni nokdangrango donna jotton 
kachenggipa mande Brian Haughton Hodgson ongachim. Ua 1849 
bilsio Indiani salgro-salaram a dokrango agangipa pilak Ku'sikrangko 
che em che em sandie nie see donangaba aro ua Seanirangan ugita 
apsan sandie segiparangna nambegipa pangchakani daona kingking 
ongenga. Hodgsonni jamantapan gisik nangbegipa aro neng ako 
u'ipilgija kam ka'na marigipa Germanyni Logan re'baskaaha jeni 
Burma aro Indiani salgro-salaramo agangipa ku sikrangni bidingo sandie 
see donangani gimin anching una gro nanggiparang ong a. Uni jamano 
anching bang'a serak-jotrakgiparangko niknaman'a, jekae, M.C.Mason, 
Crushing, Forbes aro Edkins, jemangan badiaba biap damsao mute kam 
ka'e ua biapni aro uo songdonggipa manderangni ku'sik aro hal- 
chalrangni gimin talen ma'siachim. Uamangni sea-jotanirang anchingni 
u'ianina bang'a u idapanirangko on'aha. lamangni jamano ku'sikni 
bidingo sandina taria mangimin gipin manderang, jekaeMax Muller, 
Freidrich Muller aro Terieun de Laconperie ong achim jemangan kosako 
janapbagipa manderangni sechimonge dongiminrangko name dake niaha 
aro uarangko ku'sik apsanangani kri dol dol dake dingtangate donaha. 
Ua salrangonin iani bidingo sandianirang aditan dongangroroaha aro 
an'ching Indiao aro uni sepangbatgipa songsul a songrango agangipa 
ku sikrangni bidingo kam ka giminrangni gimin aganode Munichni 
Professor Kunn, Leipzigni Professor Conrady aro Americani Dr. Laufer 
aro Ivof Bradleymaang jeni kamrangko janapatode uan 
chuongbegenchim, indiba iarangna bateba Hanoi songjinmao donggipa 
L 'Ecole Francaise d 'Extreme Orient Instituteko nitoatgipa aro uko 
mingsingatgipa Monsieur Finotni dilanio lekka man sramgipa kam 
ka gipa dol. Uamangni rake an tangtangko on kangpile kam ka anichi 
Asiao agangipa pilak ku'sikrangko agano apsan apsan dakangani gita 

dol dol dake bak dake dontokangaha jekon sandie nirakgiparang 
jemangan iani bidingo namen ma'siachim uamang ia dol dake sualako 
ong'nike ra'chakaha. Uamang kattarangni gam ani bidingo niamrangko 
chusoken dake donangaha jerangan dingtang dingtang ong'a gita dake 
nikgipa kusikrang ong'genchimoba apsannangnang onggipa kusikrang 
ong'a ine masina cholko onaha aro ia ku'sikrangni japang-jadilko 
amna chanchichipanirangko dakna ramako agane donangaha. 

A'chikkuni Ja'dil aro Bakdrang : 

Kosako janapbagipa ku'sikrangni bidingo Segiparang gita apsan 
Sir George Abraham Grierson India a'song gimikni kusikrangko sandie 
aro uarangko tosusae nigrike nie uarangni gam'a kattarangni ja'dil aro 
aganani bewal ba Grammarrang gita uarango dingtang dingtang Ku'sikni 
Nokdangrang dake suale donaha, jerangkon uni jainano sandie aro 
porae nigiparangba ong'nike namnikpaaha. la pilak sandi-rekkie 
nigiparangni nikani aro ma'siani gita A'CHIK Kusikara BODO 
Ku'sikko agangipa Dolni gesa Ku'sik ong'a, aro BOIX) Ku'sikko 
agangipa Dolara TIBETO-BURMAN Ku'sikko agangipa dalkalgipa 
Dolni gesa Ku'sik ongskaa. TIBETO-BURMAN Ku'sik Dolara 
T1BETO-CHINESE Ku'sik dalbatgipa Dolni gesa pekwatgipa Ku'sik 
ong'a. 

Tibeto-Chinese : lako Sir Grierson Indo-Chinese Ku'sikni Dol 
ineba minga je Ku'sikni Dolni rokom rokom pekwatanggipa 
Ku sikrangko aganachim uarangara Salgrochi Tibet, China aro Indiani 
salgro-salaramko man'chape, Salgipengchi Burmaona; Saliramchi 
Baltistan a songoni Salaramchi Viemam a'songona piprae donga. Uni 
gimin ia Tibcto-Chinese Ku'sikni dolrangko agangipa a'dok namen 
apala aro uarangko a'song gesa dake Map salgenchimode daoni bang a 
a'songrangko man gopgenchim. Tibeto-Chinese Ku'sik Dolko bakgni 
dake sualnaman'gen, Chong motan, (i) Siamese-Chinese aro (ii) Tibelo- 
Burman. 

(i) Siamese-Chinese : la Ku'sikni Dolko agangiparang paksachi 
Chinese Ku'sik aro unoni pekwatanggipa Ku sikrang ba Chinani 
Provincerango da alona kingking aganenggipa dingtang dingtang 
ku sikrang jerang pilakan gitcbam Chinese Ku'sik gesaoni 

pekwatangtokachim jekon 600 AX), mangona kingking aganachim. aro 
jekon Chinani salgrochipak songdonggipa Chineserang jatnl (National) 
ba standard kusik ine dao raahachim, aro pakgipinchi Siamese ba 
Thailand a'songni ku sik aro unoni pekwatanggiparang, jekae, Dai ba 
Tai, Lao, Shan (Rham), Khamti aro Abom ku'sikrang. 

Khamti kusikko Upper Assam aro India-Bunnani ari-simaiango 
agana aro Ahom ku sikko Shan jatni manderang jemangan 1228 bilsio 
Assamko dokkol ka'achim uamang aganacbim aro ua ku sikko 
ritchachisni bilsirangona kingking Assamo agankuengachim indiba dao 
ua gimaa gita ong'aha. 

Tibeto- Burman : la ku sikni dolko agangiparang bilongen bang 'a 
aro pipi-prapra dake donga. Uarang - 

(a) Tibetan aro unoni pekwatanggipa ku'sikrang jerangkon 
daalonaba saliramchi Baltistan asongoni salaramchi Cambodia 
asongona kingking aganachim. la kusikrangni mitamiang, Ladakhi, 
Chang, bijangchi Tibetan, Kham ba salaram Tibetan, Denjoog-ke ba 
Sikkimese-Tibetan aro Lho-ke ba Bhutanese kusikrang ong'acbim; 

(b) Himalaya dolni pekwatanggipa ku~ sikrang jerangkon Himalaya 
a brichi an pae donggipa Indiani adokrango, Nepaio aro Sikkano 
aganachim. larangoni mongsonggiparang - Newari, Magar, Gunmg, 
Murmi, Sunwari, Kiranti, Lepcha ba Rong aro Toto ong a. larangan 
brinna grigipa Tibeto-Bunnan ku sik cbong motrang ong a; 

(c) Tibeto-B urmanoni pekwatanggipa Himalaya Dolni bringimin 
rokom rokom ku'sikrang jerangkon Austric minggipa dalbegipa Ku sik 
dolsa aditan jujaatahachim. larangko dol gni dake bak daktaina mangen 
- Saliramchipak agangiparang, jekae, Kaiawari jekon Simla jolrango 
agana, Lahuli aro salaram Himalaya-Punjab jolrango agangipa gqmi 
mingsku ku'sikrang, aro Salaramcfaipak agangiparang jerangkon Nepal 
a songo agana, jekae, Dhimal, Thami, Limbu, Yakha, Kbambu, Rai, 
Vayu aro gipinrang ; 

(d) Tlbeto-B unnanni Salgro Assam Dol Ku'sikrang- Aka ba 
Hnisso, Miri ba Mishing, Abor ba Adi, Dafla ba Nishing aro Mishmi 

(e) Assam-Burmese Dol ba Tibeto-Burman Ku'sikrangko North 
aro East Bengalo, Assamo aro Burmao agangipa kusikrang 

(i) Bodo Ku sikrang jeon Bodo ba Bara ba Kachari, Mech, 
Rabha, Koch, Lalung, Kokborok aro Garo ba A'chik aro 
gipin ku sikrang gnang; 

(ii) Naga Ku sikrang jeon Ao, Angami, Serna, Lotha, Mao, 
Tangkhul, Konyak, sangtam, Chakhesang Kabui aro gipin 
Naga Ku sikrang gnang; 

(iii) Tibeto-Burmanoni pekwatgipa Kuki-Chin ku sikrang 
jerangkon Manipur, Tripura, Mizoram aro Burmaoba 
aganachim. Uarangoni sea-jotarango bangbatgipa Meithei 
kusik onga; 

(iv) Salgro Burmani Kachin-Lolo Dol. 

(v) Myamma ba Burmese aro uni bipekrang. 

Aganritingbaanio aro ua pilak ku'sikrangko tosusagrike nianio 
Tibeto-Chinese kusikko aganchenggipa manderangni songdonggipa 
biapara Chinani salgro- saliramchipak Yang-tse-Kiang aro Hoang-ho 
chibimarangni kosakchipakgipa adokrang ga'aka ine E.Kuhn uni kitap 
Ueber Herkunft und Sprache der transgangetischen Volker , Vol.I, 
Part I, 'Pp.4 aro 8 rango talen seaha. uni gimin ua adokrangon Tibeto- 
Chinese ku sik ong'bachengaha ine ma'sina man’a. 

Himalaya a'briming nangchapgipa Indiani a dokrang aro Indiani 
Salgro-salaramni adokrangona dolni dol Tibeto-Chinese Ku'sikrangko 
agangiparang changni chang napdrabae uarango songdong-achaeaha. 
Uamang mongsonggipa Chibimarang jekae, Songdu, Chindwin, 
Irrawaddy, Salwin, Menam aro Mekong aro gipin gipin Chibimarang 
gita rebae uamangna skang dongsogipa manderangko sagalni 
rikamrangona ba akawerangko niwate diltugipa a'bimandurangona 
a rikate uarango songdongskaaha. Ku'sikrangko tosusae nigrikani gita 
ua Tibeto-Chinese ku'sikrangko agangipa katnapbagiparang Indiani 
salgro-salaramni a dokrangona sokbaon uamangna skang 
dongsoenggiparangko nikeaha. Ua dongsochenggiparangara Mon-Khmer 
ku sikko agangiparang, jekae, Khasirang aro Burmao Karenrangni atchu- 

ambirang aro Vietnam© skia man'gijagipa buringrango 
songdonggiparang ong'aehim. 

Uandaken Tibeto-Burman kusikko agangipa manderang 
antangtangni atchiram ba songdongchengram a'song, Cbinani salgro- 
saliramcbi Yang-tse-kiang aro Hoang-bo chibimarangni kosak joirangoni 
re bae Irrawaddy aro Cbindwin chibisikrangona katbaaba. Uarangoni 
mitamrang unoni katbae Songdu gita katonbaaba aro mitamrang 
Himalayani salgrocbina re ange Tibeto songdongeaba. Iarangoni 
mitamrang chimbimarangni rikamjoljol gita katange Himalayani 
salgipeng jolrango, salaramchi Assamoni,saliramchi Punjabona kingking 
songdong-achaeaha. Himalaya a'brirangoni Assamni akawerangona 
katonbagiparang Songdu cbijoljol katbrangange apsan kusikni dolrangko 
Assamni a'kawerango cbagrongeaba. Songdu chijoljolan katonangkue 
Songduni jokongkegipa biapo jean dao Dhubri songjimmni sepango 
ong'aehim, uanoni anpile uarangoni mitamrang salgipengcbipak katange 
daoni Garo Hillsona katbaaba aro jamano unoni mitamrang Tripurani 
a'bri-a'churangona katange songdong-achaeaha. Uamangoni gipinrang 
Kapilini a kawerangona doange uni sambajolrango jokgipa cbiringrang 
gita North Cacharona sokangaha gita nika, indiba North Cachar aro 
Garo Hillsni gisepo donggipa a'brirango jekon dao Khasi aro Jaintia 
Hills ine minga uarango songdongna man 'j aha maina uano 
gitchambegipa Mon Khmer ku sikko agangipa Khasi aro Jaintiarang 
songdongchengaha aro daona kingking uamangni a jaan ong'enga. 
Tibeto-Burmanni jakrangoni mitam dolrang upper Assamcbipak 
nengtakaha aro unoni salgipengchipak anpilangaha aro Naga Hillsko 
dokkol ka'aha aro indake dingtangdingtang Naga kusikrangko agangipa 
manderangni atchu-ambirang ong aha. Mitamrang Manipurni 
a kawerangona re angaha aro mitamrang Manipurni samtangtangcbi 
donggipa a brirangona aro gipinrangara daoni Mizoram aro Chittagong 
Hills Tractrangona katnapeaha. Uandake uamang lndiani salgro- 
salaramni a dokrango gapsuakpile daoni Bangladesh, West Bengal, 
Bibar nadikpile pipraangaha. la pilak janapbagipa ku'sikrangkon As- 
sam-Burmese Dol ine minga. 

Kosako janapbagipa Tibeto-Cbinese ku sikni dolrang China 
a'songni salgio-saliramchipak donggipa a'dokrangoni rokom redeem 

a'selrangni gimin mandeni see rakkiani cholko manna skangaa dingtang 
dingtang biaprangchi katbildangangtokaha. Indiba uamangni jakni jak 
dake katbildanganide 1000 B.C. mangonisa a'bachengaha. Tibeto- 
Bunnan ku'sikni dolrangde Tibetni saliram aro salgrocbipak jekon dao 
Chinani Province gesa Sikiang ine minga, ianonisa uamang Himalay a™ 
salaramcbipak donggipa daoni Indiani slgro-salaramni a'dokrang aro 
salgipengchipak Himalayani ja retrangona katonangtokaha. Apsan dake, 
Chinani Province gesa Yunnan minggipaonisa Thai(Dai) aro Siamese 
ku'sikko agangipamg Siam ba Thailand a songona aro Indo-China ba 
Vietnam a songrangona katjojoangtokaha. Uni gimin Tibeto-Bunnan 
manderangni Indiani salgro-salaramni a'dokrangona, Himalayani 
salgipeng a'bri ja' retrangona, Garhwal aro Kumaon Jolrangona aro 
Nepal a'songrangona katjojobae sokbaanide 1000 B.C. mangon ongnaba 
donga ine uigiparang see donangaha. 

Kirata : Janapbagimin bilsirango Indiani salgro-salaramni 
bakrangona sokbaaha ine gipin sakkirangba gnang. Tibeto-Chinese ba 
Tibeto-Bunnan ku'sikko agangipa jatrangko Aryanrang antangtangni 
toromni Jdtaprango, jekae, Yajur Veda, Atharva Veda, Mahabharata, 
Ramayana aro Purana aro gipin seanimgo Kirata bimingko on e 
seangaha. Una agreba, Greek Jahas chorakgipani 1st century A.D. 
mango see donanggipa Periplus of the Erythraen Sea minggipa kitapo 
aro 2nd century AX), mango segipa Ptoiemyni Geographyrango ia 
manderangko Kirrhadai ine minge see donangaha Tripurani Rajarangni 
see rakkigipa Rajmala jekon 16th century A.D. mangoni 
sechakatahachim unoba bang'en Kirata kattarangko janape seaha. 
Aroba Hindurangni Toromni kitap Yogini Tantra jekon Assam a songo 
16th century A.D. mangni chasongrango seahachim unoba Kirata 
kattarang bang'en gnang. 

Uni gimin, kosako janapbagipa pilakko nigope niate, Tibeto- 
Bunnan ku'sikko agangipa jatrang Indiani salgro-salaramni Songduni 
a kawerangona aro uni samtamgtango donggipa a bimandurangona ua 
chasongrangon songdong a'chaeaha ine u'iatna man'a, aro uandake 
uamangan ua a'dokrango Mon-Khmer ku'sikko agangipa manderangni 
jamano songdongegiparang ong aha. uni gimin je biaprango dao 

uamangko nikacbim ba je biaprango dao uamang songdongengachim 
uarango uamangan skanggipa songdongecbenggiparang ong'aha. 

Bodo t la kattara Tibet ku'sikoni ong'a. Ttbetni mandating 
antangtangko 7th century A.D. mangona kingking Bod ba Bhotia ine 
mingachim indiba jamano ia kattako Po ba Pho ine gamalskaaha. 
la apsan kattakon Indiani manderang Bhotia ine mingskaaha. Indiani 
salgro-saJaramni adokrango jemangni kusikrangni japang-ja'dil 
apsanachim uamangna Bodo ine bimingko Brian Haughton Hodgson 
on'chengaha. Uamangara, Garo, Boro-Kachari, Dimasa, Mecb, Koch, 
Hajong, Rabha, Chutia, Lalung.Kokborok aro uandakgipa ku sikrang 
ong achim. Uamangni chanchiani gita, ia Bodo ku'sikni dolrang Indiani 
salgro-salaramni jolrangona rebachengode apsan ku'sikkon aganachim, 
indiba chasongni chasongrangna dingtang dingtang biaprango songdong- 
a'chae, dolsa dol gipinko nikgrikjae aro samtangtango dongchappagipa 
gipin gipin jatrang baksa dongbrine uamangni kusikrangko jakkaJbrinna 
nange, dolsa dol gipinni ku sikrangoni dingtang ong'angtokaha. Indiba 
uamangni kattarangni ja pang gam'anide daonaba apsan ong kuenga. 
Robbins Burling aro P.C. Bhattacharyani nikani gita ia Bodo ku'sikko 
agangiparang 1000 B.C. mangon Songduni a'kawerangoni 
ekgrikangtokaha. 

lana skang sebagipa Bakrangoniko indake nikna man a je, A'chik 
ba Garo Ku'sikara Bodo Ku'sik doloni gesa ku'sik onga aro Bodo 
Ku'sik dolara Tibeto-Burman Ku'sikni do! ong a jean Tibeto-Cbinese 
ba Indo-Chinese dalbegipa Ku'sik masaoni bipek gesa ong'achim. Ia 
Indo-Chinese ku'sikni pekwatanggipa bang'a kusikrangan Indiani 
salgro-salaramni bang'a adokrangon gnang aro una agreba Bang- 
ladesh, West Bengalo Bihar nadikpile gnang. Uarangni bakdrangrang 
Himalaya abrini songnokrango, jekae, Nepal, Bhutan, Sikkim, Bunna 
aro China a'songrangoba bang en nikna man a. mi gimrn, A'chik 
Ku'sik, uni samtangtango donggipa Bodo ku'sikrangmiifgmangmangsaB 
apsan ong'aia ong'ja indiba Tibet, Sikkim, Nepal, Bu&na^tO (!!hina 
a songrango agangipa ku'sikrang baksaba bang'a meliani^ng gnang . 
Aro ia ku’sikrang pilakan China a songni salgro-saliramcbipak.Yaijg- 
tse-kiang aro Hoang-ho chibimarangni bisikrangni a'dokrango ku'sik 
ong na a bachengbaaha. Uni gimin, ia ku sikrangni itihas indakgipa 
ong ani gimin, A'chik Ku sikba ua chasongrangon aro ua a’dokrangon 
ja'dil su'na, bimik nana abachengbaaha ine cbanchiatna man gen.lan 
ku'sikni bidingo aro jatni itihasni bidingo sandirakgipa aro serakgipa 
manderangni nikani aro ma sianiba ong a. 

Ku'sik aro Jatni itihasrangko u irakgiparang Chinani salgro- 
saliramko Indo-Chinese ku sikrangni atchiram biap ine ma'sigenchimoba 
A'chik jatni chasongni chasongrangna aganritingbaani gitade China 
a’songana sokdoangja. A chikrangni aganrikrikbaani gita A chikrang 
Tibet a'songonisa re baaha. Beben kosako janapbagimin gita mitam 
mitam Tibeto-Bunnanni Ku'sikrang Tibet a songni dingtang dingtang 
biaprangoba a bachengbaaha. Uni gimin, ia chanchiani gita niatode, 
A'chik Ku'sikba haida Tibet a songrango songdongmiting 


19 



chasongrangosa dingtangmancha A'chik ku sik dake bimik nabana 
a ' bachengbaahakon aro uandaken Tibet a'songr&ngosa dingtangmancha 
A'chik jat ong'na abachengbahakon, una skangde dingtangmancha 
A'chik jat gesa ong'e janggi tangkujakon. Indakeba an’ching 
chanchiatkuna man'a je haida Tibeto songdongmiting chasongrango 
uamang dao Bodo ku'sikko agangipa manderang baksa apsan jolrango 
songdongakon. Unonisa uamang dingtang dingtang chasongrango 
Bengalni aro Songduni a'kawerangona katonbaaha maina Robbin Burling 
aro P.C. Bhattacharyamaangni Lexico-statistic Dating of Boro-Garo 
linguistic Separation-o seani gita Bodo ku'sikko agangipa manderang 
1000 B.C. mango dingtang dingtang biaprangcbina ekgrikangtokaha 
Uni gimin haida uamang Songduni akawerango songdongmiting 
cbasongrangoba apsan ku'sikko agankuenggenkonchim, ong'jaode 
uamangni kattani ja pangrang daona kingkingba apsan apsan 
ong’jawachim. Songduni a kawerango songdongaoni mai mai a'selrangni 
gimin katbildangtokaha namekae aganna man'ja, indiba haida uamangni 
gisepo gisik sagrikanirang dongahakon ba uamang skango a'bri- 
a'durango janggi tangbaahani gimin indakgipa biaprangko am'na 
brangangtaiahakon. Uamangoni dolsa A'chik jat Garo Hillsona 
katdobatokaha, aro indake chasongni chasongrangna Achikrang Garo 
Hillso aro uni samtangtangni banga adokrango janggi tangbaaha. 
Indiba chasongni chasongna A chikrang gipin Bodo ku'sikko agangipa 
jatrangoni dingtang janggi tangahaoba aro uandake uamangni ku'sikrang 
aro aganani bewalrang dingtangahaoba uarangni ja'pang kattarang 
daonaba apsan ong'e dongkuenga ine nikna man'a. la kusikrangni 
apsan apsan ong aniko mesokna gita ka mao adita ku sikrangni bang gija 
kattarangko ra'e mesokatenga:- 


English 

Tibetan 

Kachari 

A'chik (A' we) 

Man 

mi 

mansui 

me’asa, mande 

Father 

apha 

Fa 

apa, paa 

Mother 

a-ma 

ma 

ama, ma'a 

Wine 

Chhang 

zau 

chu 

Water 

chhu 

di, dui 

chi 

Nose 

na-kbu 

gantbang 

Gingting 

I 

nga 

ang 

anga 

Two 

nyi 

gne 

gni 

Five 

nga 

- bi 

bonga 

Six 

truk 

da 

<Mc 

Nine 

gu 

skbo, sikho - 

sku 

Eye 

mik 

megan 

mikron 

Fish 

nya 

nai, gna 

natok 

Mouth 

Kha 

khuga 

ku', ku sik 

Mine 

nga-la 

angni 

angni. 


A'chik Kusik : 

Ku rilingni gita Habraghat songnoko (daoni Krisbnai jolrang) 
Achikrang chasongni chasongna songdongani jamano uamangni gisepo 
meligrikgijanirang nakataba aro uamangoni dolsa unoni Garo Hillsona 
katdobaaha. Uamangko katdobadilchenggipa Abong-noga aro uni jikgipa 
Silme-doka ongachim jean doltangko Garo Hillsni banga jolrango 
songdongdilani jamano bonkamao Nokrek abrio songdongdiieaba. 
Nokreko songdongmitingo uamang man e chana abacbengaha indiba 
uamangni dilgipa Abong-noga aro Silme-doka mandetangrangko nokkol 
ima abachengaha aro indake ua uamangko antangnakam ka'e on 'china 
Garo Hillsni dingtang dingtang bakrangchina watbringbrangattokaha 
Uandake Abong-noga, A'bengko kil gona A'weko misi songtimna, 
Chisakko me'a chukok rana aro matcbu jilna Dualko Sokmil aktimna 
aro Ang'ke amtimna, Matcbiko Me'rakku ge'na-Dosik jilna Siju- 
Rewakko Naki jeuia, Simsanggreko Wak altimna, Garako Ringkong 
den'na, Gancbingko asteko me'dik-sam'dik dakna aro Kotchuko 
Na kam datna ge'etataba 

la kamrangko sualanirang baditana kingking kakket ong'a aganna 
amja indiba ian kakket ong'a je ia dingtang dingtang kamrangko suala 
man gipa dolprakan on tiprak A chikkuko dingtange agantoka aro 
uamangni dakbewal-robewalrangba adita dingtanggriktoka. Uandake 
dao A'chik jami gisepo rokom rokom cboncbonkalgipa A'chik dobang 
gnang, jekae, A'beng, A we ba a'kawe, Cbisak, Dual, Matchi, Matabeng, 
Atong, Gara ba Gancbing, Ruga, Cbibok aro Kotchu. larangna agreba, 
Kamnipo agangipa A'chikku jemangkon cbengo Assameserang Harm 

Garo ine mingachim, Koch Beharni A'chikku aro Bangladeshni 
A'chikrang, jekae, Brak, Jariadong, Somons, Galne aro Malongrang. 
la Bangladeshni A'chikrang ku'siktangtang mangmangko aganaia ong'ja 
indiba uamangni samtangtango donggipa gipin jatrangni kusikkoba 
jakkala. 

la dingtang dingtang Achik Kusikrangko Garo Hillsni aro Indiani 
salgm-salaramni bang'bata bakrangon ' A chik Kusik’ ine agana indiba 
Tripura, Koch Bebar, Bangladesh aro West Bengalni A’chikrang Monde 
Ku sik ine aganskaa. Jeba ongbo, ian joljolni jakkala kattasan 
ongaia, miksonganide apsanaia aro Kusikrangni japang- ja'dilba 


la dingtang dingtang A'chikkurang badita bang' a aro bano bano 
aganachim 1891 bilsini Censuso mesokaha. Uan beben chong motgipa 
chanani ong'ja indiba inditamang donga ine mesokatanisan ong a. 


A'chikku 

Bano agana 

Basik Sak 

Glmik 

Lekka segipa A'chikku — Garo Hills 

— 30,000 



Goalpara 

— 11,700 



Kanuup 

— 5,100 


Mande Ku sik 

— Mymensingh 

— 8,600 

— 55,400 

A'beng Ku sik 

— Garo Hills 

— 33,000 



Mymensingh 

— 5,000 

— 38,000 

Along ba Kotchu 

— Garo Hills 

— 10,000 



Mymensingh 

— 5,000 

— 15,000 

A'we 

— Garo Hills 

— 

20,000 

Chibok 

— Garo Hills 

— 

1,500 

Dalu 

— Garo Hills 

— 

500 

Ruga 

— Garo Hills 

— 

500 

Koch 

— Dacca 

4,500 



Garo Hills 

5,500 



Goalpara 

300 

— 10,300 

Ua A’chikku Ine aganna 
man'gijagipa — 


Sibsagar 

450 

Darrang 

600 

Nowgong 

1,200 

Sylhet 

550 

Khasi & 

670 

jaintia Hills 


Koch Bebar 

1,200 

Jalpaiguri 

4,013 

Dacca 

200 


Chu'gimik — 150,068. 

la dingtang dingtang A'chik Ku sikrang aro sepanggipa 
ku sikrangni kattarang dingtanggrikgenchunoba ua kattarangni syllable 
gesade apsananga ine nikgen. Uni gimin ia ku'sikrangara cbengode 
apsanachim ine sakki on'ani gitaba ong'a. 


English 

A’wc 

A tong 

Ruga 

Rabha 

(Rongdania) 

Koch 

(Tintikia) 

Sun 

Sal 

Rangsal 

Rasana 

Rangshang 

Rasan 

Nose 

Gingting 

nakung 

nakunga 

gungpak 

nakung 

Leg 

Ja*a 

cha 

taleng 

tateng 

chakreng 

Head 

Sko 

dikim 

dukuma 

dikam 

dukum 

Bone 

greng 

kereng 

kereng 

kingju 

kereng 

Blood 

an* chi 

thai 

tia 

shi 

thi 

Hair 

kni 

kao 

kao 

khoro 

kao 

Leaf 

bijak 

chak 

wachak 

chak 

wachak 

Rower 

bibal 

palwa 

pal 

par 

par 

Water 

chi 

tai 

tia 

chika 

d 

Axe 

rua 

wakeng 

wakeng 

bakeng 

wakeng 


23 





Bin) 

do*o 

tau 

tana 

to 

tau 

Dried fish na’kam 

nasao 

nasawa 

nakcm 

mcbm 

To laugh 

ka'dingna 

tnimina 

miminu 

minkn 

munin. 

To weep 

grapna 

kepna 

kainu 

khapna 

kepna 

Hot 

ding* a 

tunga 

dingu 

tunga 

burnt 

Sweet 

Chia 

sima 

simu 

syimma 

annul 

Sour 

mesenga 

IratA 

mesengo 

khia 

kuiou 

White 

gipok 

pebok 

boko 

boka 

pebok 

Far 

chela 

jana 

janu 

jana 

bajan 

Big 

dal* a 

chunga 

— 

chunga 

mata 

What 

mai 

along 

atua 

ato 

bila 

Dog 

achak 

kai 

kuai 

ki 

km. 


Kosako mesokbagipa ku sikrangoniko niatode intake nikatna 
man' gen je A we ku'sik bangki kusikrangoni dingtangbata. Haida tan 
Awe kusikkoara Garo Hillsni salgrochi arc Goalparao agangipa ong'ani 
gimin aro bangki kusikrang baksa cbelgrike cbasongni cbasongna 
songdongahani gimin adita dingtanggrikanirang ong ahakon ine aganna 
man gen. Kosako mesokatgipa dingtang dingiang Achik ku sikrang 
baksanaba A cbikku ma dotoni maikae cbasongni cbasongna 
ma ekgrikani jamano Achik ku sikrang dingtanganga ukoba ka mao 
Branggipa Depante ni golpoko janape mesokatenga 

Lekka segipa A chik Ku‘sik : 

Badiaba mandeni depante sakgni gnangchim. Uamangoni (Agile 
Pagipako inaha, “O apa, gamoni angna ga'akgni palko angna on'bo”. 
Unon ua uamangna janggi tanganiko sualjok. Un jamano adita sal 
ongoa ua de (Agile pilak gamko ra'chimonge song cbeladri re'angjok, 
aro uaw namgija dakarin gamtangko rusiaba. Aro uni pilakkon kboroch 
kamanoa ua songo bilonge karap ong beaba. Unon ua cbaasibaeagjok. 
Aro ua re'ange ua songni saksao dongnapjok; aro ua uko wak nirikcbina 
antang a'baona watataba. Aro ua wakni cba'am bikaprangchi ok gapatna 
sikbeachim; indiba pilakba una on'jajok. Indiba ua gisik ra'pfle iqok, 

Tangka ragipa apani badita nokolrang cha aniko agre man'enga, 
indiba anga iano okkrie sinasienga. Anga chakate an tang paona 
re'ange una ingen, O apa, anga salgina aro nangni nikao papko 
dakaha; nang ni depante ine mingkuna nitoja; nang ni tangka ragipa 
nokol saksa gita angko dakbo. Unikoa na chakate an tang paona 
rebajok. Unon chelengpition uni paa uko nflcsoe ka'sachakjok, an) 
daariange uko gipake kudimbeaha. Uon ua depante uko inaha, 0 apa, 
anga salgina aro nang ni nikao papko dakaha: nang ni depante ine 
mingkuna nitoja. Indiba pagipa an tang nokolrangko aganaha, joljol 
chola nambatako rabae uko ganatbo, aro jakona jakstem aro ja'kop 
on bo: an'ching cha'e katchana. Maim angni ia depante siahachim 
indiba tangchapilaha; aro gimahachim indiba mangilaha . Unon 
uamang katchana a'bachengjok. 

Kamrupni A'chikku : 

Badiaba mandeni depante sakgni gnungchim. Uamangoni okgite 
pagipako inotn, O apa, gamoni angna gaakgni palko angna on 'bo. 
Unon ua uamangna janggi tanganiko sualom. Unja mano banggija sal 
heango ua de okgite pilak gamko rachimange song cbelachi heangom, 
aro uano namgija dakarin gamtangko gimatom. Aro uni pilakkon 
khoroch kamano ua songo karap ong beom. Unon ua cha'asibaedong. 
Aro uaheange ua songni saksao dongnapom; aro ua uko wak nirikchina 
an' tang a baona watatom. Aro ua wakni cha'ani bikaprangchi ok gapatna 
sikbeachim; indiba pilakba una on jaom. Indiba ua gisik ra'pile inran, 
Tangka ra gipa apani badita nokolrang cha 'aniko chu onge aro agrepile 
man edong: indiba anga okkrie sinasidong. Anga chakate an tang 
paona he 'ange una innim, O apa, anga salgina aro nang ni mikkango 
pap kaom; nang ni depante ine mingkuna nitoja; nang ni tangka ra'gipa 
nokol saksa gita angko dakbo. Unikoa ua chakate an tang paona 
te baom. Indiba uni namen cbel e dongpition uni paa uko niksoe 
ka sachakom; aro daariange uko gipake ku dimom. Uon ua depante 
uko inom, O apa, anga salgina aro nang ni nikao pap ka 'om; nang'ni 
depante ine mingkuna nitoja. Indiba pagipa an tang nokolrangko 
aganom, Chola nambatako ra bae, uko ganatbo; aro jakona jakstem 
aro ja'ona ja'kop on'bo; aro an'ching cha'e ka'chana. Maim angni 
ia depante siomchim, indiba tangchapilom; aro gimaomehim, indiba 
man 'pilom. Unon uamang ka'chana a bachengom. 

Lekka ba kitap segipa A'chikku aro Kamrupo agangipa 
A'chikkuko tosusae niode uamangni bang'gija dingtanggrikanikosan 
nikaigen. Uamangni dingtanggrikani bang'gijasan dongaiani gimin 
Kamrupni A’chikku Lekka segipa A chikkuoni JakgiteJe dingtang 
ku sikko dakna gita chu'ongja. Indiba uni dingtanganiko ka’mao 
mesokatenga 

(i) Kattani bon’kamachibara on’tisa dingtanganiko nika, jekae, 
kitap segipa A'chikkuo Palgipooniko brea ine agana , indiba Kamrupni 
ku'siko Palgipaniko brea inesa aganskaa. 

(ii) Lekka segipa A'chikkuo, First person plural aro jena 
aganengachim uko man'gope. An chinga ine jakkala, indiba Kamrupni 
ku'siko, Chinga ine jakkalskaa. 

(iii) Kitap segipa A'chikkuo, past tenseko ha ine bonatea, indiba 
Kamrupni ku'siko Om ine bon atskaa. 

(iv) Lekka segipa A'chikkuo Future tense gen ine bon a, indiba 
Kamrupni ku'siko, nim ine bon'skaa. 

(v) Lekka segipa A’chikkuo, negative Imperativeko doknabe ine 
jakkala indiba Kamrupni ku'siko dokjabe ine jakkalskaa. 

(vi) Kitapni A'chikkuo re a aro re'anga ine agana indiba 
Kamrupni ku'siko, e’a aro e'anga ine gam'ata indiba rake aganode 
he ' a aro he 'anga ine knaskaa. 

A beng Ku sik : 

Aksa mandeni depante akgni dongaming. Bisongni jangchio 
jonggipa pagipako aganjok, O apa, je gam anga mannawa, uko angna 
ronbo. Uon apa bini gamko suale ronjok. Akisa salni jamano desachon 
dimdak gamko chimonge song cbelachi re ange, mung uona namgija 
mande gita dake an tangni gamko bonettokjok. Bini dimdak gam 
bonoa, ua songo namen akal bongjok, uon bia duk manbejok. Uon bia 
re ange ua songni aksa mandeo dongtime cha’jok; bia biko wakjinma 
nirikal abacba watetjok. Enikoa bia wakni cha ani cha cheko cha na 
hamoba dimdakba bina ronjajok. Jaman kitiko bia gisiko chanchie 

aganjok, angni apani basikba dangga ra'gipa nokoldrang bangen miko 
cfaa'na manonga, angasa iano okrie sionga. Anga chakate apaona 
re angpile agannawa, 0 apa, silgani mung namnikgijako, nangni truing 
namnikgijako dakaha, nangni depante minge dao anga nitopaja; dangga 
ra 'gipa nokol aksa gita angko rarikbo. Uni jamano bia chakate apani 
mikkangona re angjok. Uon chele donge bini apa biko niksoe 
kasacbakbejok, mung kate mange, biko gipake, kudimaha. Uon degipa 
biko aganjok, 0 apa, silgani mung namnikgijako, nangni mung 
namnikgijako dakaha, nangni degipa minge anga dao nitopaja. Indiba 
bini pagipa nokolrangko aganjok, tengri ba'ra dimdakna bate namako 
rabae biko ganetbo; mung bini jaksio jaksitem, mung bini ja'choko 
jakop ronbo. Mung ma 'su bisa milbeako ra 'bae denbo, nachinga cha ‘e 
an 'sengnawa; maina angni ia degipa sioba, tangpilaha; mung gimaoba 
manpilaha. Uon bisong ansengaha . 

A'beng ba Am'beng ku'sikko Garo Hillsni samsagrikmang 
saliramchipak aro salaram-salgipengchipak noksiko donggipa A'chikrang 
agana. Una agreba Mymensingho songdonggipa A'chikrangba ia 
ku'sikko bangen agana, aro 1891 bilsini Census gita gimik sak 38,000 
mang manderang ia ku'sikko aganachim. la Ku'sik kitapo segipa 
A chikkuoni adita dingtanganirang gnang.larang - 

(i) Pronounrangko jakkalani bidingo, Ua ba Uni inani pal 
Kacharirangni jakkala gita bia ba bini inesa jakkalskaa. Indiba iako 
mandenasan jakkalaia. 

(ii) Lekkao segipa A’chikkuo Angni pa ine agangipako angpa 
ba apa ine jakkalskaa. 

(iii) Veibrangko jakkalani bidingo, Future tenseko gen inani pal 
nawa aro Past tense chim ni pal ming ine jakkalskaa. 

Atong ba Kotchu Ku'sik : 

Chlngmi ba sa'bantai ming'ni ganangifchim. Utim ming mingsa 
jong mil gaba wa'gabana balok, “O awa, jinmio ang man 'na nanggabao 
angna hunbo . Umingan ue utimna janggi kengwa mingao hantiok. 
Umi kinkin haotai san jarawachian jong milgaba jin gumukao rasimu 

song jan'gabasang re engok; untie umingan nemcbagabao iakaimu 
ge'tengming jinao jamatok. Umie uming jinao jametman'wami kcntinan 
ue songchi nemen a kal dong'beok. Uchin ue kanggal dongaitok. 
Umingan ue raengaimu umi songmi mingsacbi mudangok, umie ue 
uao wak cbaisamkal'na ge'teng habasang hitetok. Umie ue wak sagaba 
koplaksang pibuk pingatna sikbeachim, utakchiba gumukan un 
bun'nancbak. Utakchiba ue sumantrie balok tangka ra'sakgaba awami 
biskin rengmadarang sawamingao pang'ai mau'e dong' a,utiba anga 
itcbi okiai taina takaidok. Anga jasimu ge'teng wachina re'engaimu 
balaini, 0 awa, anga rangra na aro nangmi nukwachi pap takok; 
nang'mi sa 'bantai nowai mingna chaitoanchak; nang'mi tangka 
ra'sakaba rengma mingsa takai angao takbo. Umingan ue jasaimu 
ge'teng wachina rai'ak. Uminge jan bewamingan umi wa'gaba uao 
nuksawaimu ka'galsakdc, umie rikangaimu uao kabakkaimu kutimmok. 
Ucbian sa'bantai una balok, O awa, anga rangrana umie nang'mi 
nukwachi pap takmanok; nang'ni sa 'bantai nowai mingnaba 
chaitoanchak. Utakchiba wa'gaba ge'teng rengmada rangao balok, 
rabak rabak jama silkalwa 'a ra simu una kupetbo; umie umi chakchina 
chaksitem, umie umi cha'china ja'kop hun'bo. Umie ma'su pi'sa 
melgabao tinaimu tokbo; na 'nang sa 'aimu kusi dong na, atongna ang mi 
sa’bantai taiokgit'chim, utakchiba kengpinok; umie ma'akgit'chim, 
utakchiba man'pinok . Umingan utun kusi dong'na takok. 

la ku'sikko 1891 bilsini Census gita Simsang chibimani 
ka'machipak Garo Hillsni salgipeng-salaramchipak sak bajal 
chikingmang manderang aganacbim jeon uamangko Atong ba Kotcbu 
ine mingachim. la apsan ku'sikko sambajok) donggipa Mymensinghoba 
sak bajal bonga mang manderang aganachim jeon uamangko Ating ine 
mingskacbim. la ku sik Koch Behar aro Jalpaiguri jobango agangipa 
Achik kusikrang baksa apsananga indiba Kitap segipa Achikku baksa 
apsanangbata. Kitapo segipa A'diikkuoni mongsong mairango dingtanga 
ka'mao janapatenga 


(9 Kitap sena jakkalgipa A'cbikkuo badiaba kattarang gipa 
o,boa'a indiba ia ku'siko gaba ingipao bon skaa. Me$(dma gita, pagipa 
iano 'wa'gapa ine jakkalskaa. 

(a) Kitapoi A ffafl d m o Accmalive Case tokanap boa'a, Aioogo 
m O” oioro boa's; jetae. Who bn data 

On) Geaiihe Gee Adrittso *i kaaao tan a inAa Aftsafomr 
kaaao boa's, jetae, Atom ha Stlam; A*>n«e, Rarnmi ha Stood. 

Or) Locative Case A chUao mo kmtao boa's hH» Aksfo 
cb kaaao boa'skaa, jefcae, Siapw ha bamnma; Manga, BaamtL 

(▼) Ablatnc Case A'dtikkao on kaaao boas, jakae, Bobm, 
nokau; Akago aao ha aapo kaaao boa's 

Adrikkno cMmga. Manga ningan; ckmgni ko aapa oqto to 
ongao aro mmdake. 

(vb) A'cfiHkno Pat Teasen bon'kaatgipa katta In «Hn 
Alongo ok me jallaMas jetae, doka&a ko lok-ok msfcaa. 

(via) Aduikuo d ns gara'akof me Alongo gam atskaa, jetae, 
dota ko tola aro data ko taka me gaatabkaa. 

(ix) Acfukkoo Past Paniapic man aka kaaao boa a mdOa 
Aioogo mu kaaao banskaa, jetae, ramm 'aka ixtoa Aiongo ra amn. 

(i) Grammarto jatkafam haBagcwaonaagmang Along ta sk 
A ctfcjkkoottt ifingtan p cog JE1 iwfih Ki m in y ang &q ptt katlaaigSI 
ongnasipiJe dingtanggrika me rakaa oa'jta Kakta kalta aag 


aro katta ming ritchasaoni ming kolgritmangsan ipsat apsan 
opg an gnawg i artg dakaaba gaang. 


BcAea kattaraaga bip ag bkhongrang apsan oog a me ntkgeo 

anchtng mksiagea. Urn gmma Along kaskara Kotcha b tk tnfaa 
mdia aro A cttto taka mctkma heat Ko feta haksa m ea t s me 

mang gnangchim. Jalpaigurini A'chikkrang Bengalni a'kawerangoni 
katnapgiparang ong'a aro Jalpaiguri district gimikchin piprae songdong- 
achaa. Koch Beharo uamang uni salaram aro salgro-salaramchipak 
Tufanganj subdivisionrango mongsongbate songdong-a'chaa. Uamang 
Achikkuko Bengali ku'sik baksa brinesa agana. Uamangni Achikkuni 
rokom-bewalko mesokatna gita ka'mao Branggipa Depan teni golpoko 
uamangni ku'sikchi see uiatenga 

Marap saksani misa mangming toa. Sa pwomor epini awa bortau, 
’awa, je malmata toa ang je bbaigo maso uo ana lao‘. Umara uni 
majaray je toa je tongcha atpon bbaigo gassaimon iao-au. Din apesa 
liuau sa pwomor atpon rungimanba basong pijinang liuau. Uai toaimon 
emon sarcha gassaimon naksingpri sompottini atpon deuprilauau. Atpon 
khorch gasaimon u basong kbub monga saiau. Uni kbub dukhu saitoa. 
Qmarawa selai lemon sohore marap saksa nagal leuau. Uo hvak 
chorainga debring dimbisetau. Hvak doa je jaboda saita umara uoman 
ok dufuma napa. Kintuk saksoba una laochau. Jela uni sot saia, uon 
bortau, eni awani koto maina sani cbakor toa; onok bakhaimon panaimon 
sa; ar ang maifini china bol. Ang chapaimon awani kotinga leinga 
ukrau boma, e awa ang Hvay mahongay ar nonongi mahongay pap 
gasetona; nonongi sabantai tidong ang dongcha Anggo dormaha sani 
gondo chakor dapang .’Uon chapaimon awani korongay liuau . Jelay 
uon pijinang toytoa uni awa nekhau; akabaka gasaimon tolong nangau, 
uni tukut liyaimon hutumau. Sawa awa bortau, e awa, ang Hvay 
mabongay ar nonongi mahongay pap gasetana; nonongi sabantai tidong 
ang dong cha . Kintuk awa chakor doa bortau, sakok penem lafaimon 
una dakan; Uni chakraing chistam dakan, ar chakommai jota dakan. 
Ni saimon geleinga minna. Eni sabantai chiaimon, hengau; mayaimon, 
monau'. Anokan gelei toa mini toa. 

Kosako sebagipa golpooniko porae an'ching rang'san u'ina man'a 
je Koch Bebar aro Jalpaiguri jolrango agangipa A'cbikku Kamrup aro 
Garo Hillso agangipa A'chikkuoni bangen dingtanga. lamang Bengali 
kattarangko ra'gate A chikkuko aganani gimin uamangni agangipa 
kattarango bang en dingtangani gnang, aro uamangni Grammami 
dingtangaba inditan apala je uamangni A chikkuko dingtangmancha 
gipin ku'sik ine chaima man'pilgen. Indiba ian chong'motgipa A'cbikku 
ong ana bate a'kaweni gipin gipin ku'sikrang baksa brinbawe dake 

aganani gimin namjabatgipa A'chikkusa ongskaa. Uamangni A'chikkuni 
dingtanganiko cbe'em cheem sandirikite see mesokna maming 
gamcbatani dongjawa aro uarangko chuonga gita daknaba nengani 
ong'a. Uni gimin iano Kitap segipa Achikkuming uamangni 
Achikkuming badita dingtanggrika aro badita Along kusikming apsan 
ong'anga uko janapon chuonggen. 

Nounrangko Jakkalani : 

(i) Kitapni A'cbikkuo Genitive Case ni , Dative Case na aro 
Accusative Case ko kattarango bon a, indiba iamangni kusiko Dative 
aro Accusative Caserang uo kattao bon a 

(ii) A'cbikkuo Ablative Case oni kattao bon a indiba uamangni 
ku siko ni-pri kattao bon'skaa. 

(iii) Badiaba kattarangko jakkalon uamangni ku'siko Locative 
Caseko ha kattachi a bachenga, jekae, Hasong, A'cbikkuo 'A'song. 

(iv) A'cbikkuo Plural numbema rang ba drang kattarangko 
on dapa, iamangni ku'siko doa ba do kattako on dapskaa. 

Pronounrangko Jakkalani : 

Dingtang dingtang Pronounrangko jakkalanioba uamangni ku'siko 
bang en dingtanggrikani gnang. Ka'mao on tisacbi u'iatenga 


Kitapni A'chikku 


Koch Behar & 
Jalpaigurini A'chikku 

First Person — Anga 

— 

Ang 

Angko 

— 

Anggo 

Angna 

— 

Ana 

Angoni 

— 

Eni 

Angni 

— 

Ini 

An'cbing 

— 

Ning ba Ni 

An'chingni 

— 

Ningi 

Chingni 

— 

Ning 

Second Person — Na a 

— 

Nang 

Nang'ni 

— 

Nini 

Third Person — Ua (He) 

— 

Uon 

Ua (She or Her) — 
Una — 

Unan — 

Uamang — 


Moiju (Koch Behar) 
Uo 

Unongmon 

Onok 


Verbrangko Jakkalani : 

Verbni kattarangba dingtanga aro uarangko jakkalanioba apsan 
ong'ja ine nikna mangen. Banggija mesokanicbi uiataniko dakenga. 


Present Tense — 

Past Tense — 

Future Tense — 
Past Participle — 


Onga (Is) — 

Doka (beat) — 

Dok (beat him) — 
On'aha — 

Rebaaha — 

Nikaha — 

Ongachim (was) — 
Agangen — 

Kadinggen — 

Dakmanaha — 


DoabaToa 

Tonga 

Tok 

Lao-au ba lao-tana 

Faitana 

Nekh-au 

Toa ba toitoa 

Boma 

Minna 

Gai-ai-mon. 


Koch Behar aro Jalpaigurini A’chikrang bang a kattarangon Plural 
aro Singular Numberrango apsan kattakon jakkalaia. uamangni kusiko 
Bengalirangni jakkalgipa katta je ko bangen ramraman jakkalaia. 
Jalpaigurini A'chikkuni Future Tense bang'aon Nya kattao bon'a,indiba 
Koch Beharni A'chikkuni Future Tense na kattao bon'skaa, jekae 
boma (Agangen) aro Min-na (Ka dinggen). 

Uni gimin kosako je je seanirangko dakbaaha uarangko porae nie 
indake uina man'a je Kitapo segipa Achikku aro Koch Behar aro 
Jalpaiguri jolrango agangipa A'chik ku sikrang bangen 
dingtanggrika.Uamangni dingtanggrikani kattarangomangmangsan ong'ja 
indiba kattarangko gam'atanio, aganani bewal aro uamangni 
Grammarrang bangen dingtanggrika. la indakgipa dingtanggrikanirang 
dongani gimin Kitapo segipa A'chikkuko agangipa A'chikrang uko 
A chikku ine channa neng gen. 

Kosako janapbagipa A'chik ku'sikrangna agreba gipin 
A cbikkurang gnangpiti. Uarangoni Chibok aro Ruga ku sikrangba 

mongsonggiparang ong'a. Chibokko Bogai aro Dareng cbibanaraagni 
jokbachenggipa jolrango banggija cbonchongipa songrango agana. 
Rugako Chibokni kamao Ruga sod go aro Bogai chi joi jol gipin 
songrango aro Dalu jolrango agana. Chibok aro Ruga knsikrangko 
sandina man jaha indiba Sir.GA.Griersonni Linguistic Survey of India 
, Volume III, Part II ko mode Chibok aro Ruga Ku'sikrang Kitapo sens 
Jakkalgipa Achikkuoni bang'en dingtanga aro uamangni dakbewabang, 
ganding-chindingrangba bang'en dingtanga ine nikgen. Chibok aro 
Ruga ku'sikrang kitapo segipa A chikkuming apsanana bate Along aro 
Kotchu ku'sikrang baksa melibata. 

larangna agreba Dual, Chisak, Matchi, Matabeng aro Gara- 
Gancbing ku'sikrang gnang indiba uamangni aganani kitapo sena 
jakkalgipa ku'sik baksa bang'e dingtangja. Uamangni aganani bewal 
aro aganani ku'rangrangsa adita dingtanganga. Matabengni agana tongsa 
A beng, tongsa Matcbi gita daka. Megamrang Khasi kusikkosa agana. 

Bangladesh ni Achikrang bang' ba tan Garo Hillsoni mahari mahari 
baksa aro a king gipin baksa gro dinge uchin katonanggi parang ong'ani 
gimin ritchachisku chasongrangni a bachengaona kingking 
ku siktangtangkon agankuengachim indiba jamano uamang Bengali 
ku'sikko jakkalna nangani bidingo Achikkuko aganoba Bengali kusikko 
agana gitasa aganaiaha. 

Garo Hills districtni salgrochipak songdonggipa A chikrangko 
A we ba A kawe ine minga. Missionaryrang re bachengo ia jolrango 
donge kam ka chengani gimin uamangni ku'sikko skie ra chengaha aro 
jamano ua Achikkukon kilaprango sena-jotna gitaba jakkalaha Uandake 
ia A chikku A chik a' song gimikchin gipangaha aro iakon dao skia 
man giparangni ku'sik ine chanaha. 

Assam Stateni bang a districtrangon A chikrang gnang indila 
uamangni A'chikku agananit ang Assamese ku'sikko aganani sul gitasa 
aganangtokaia. Nagalandni Dimapur jolrango donggipa A'chikrangba 
Assamese ku'sikko agana gita sul sale agana. Karbi Anglratgo 
donggiparang dingtang dingtang a dokrangoni ong'ani gimin uamang 
dingtang dingtang dake agana. Uandaken State ge'antiom A’chik 
on tiprak dingtange agana. 

Uni gimin kosako janapbagipa ku'sik mingantian jolprakprako 
a gangi pa A chikkur ang ong'a ine nikna man' a. Uandake, A'weko Garo 

Hillsni salgro aro salgro-salaramchi; Chisakko salgro-salaramchi, 
Rongjeng jolo; Dualko salaramchi, Khasi Hills nangchape donggiparang; 
Matcbiko Rongrenggre jolrango; Matabengko Garo Hillsni bijangchi 
jolo; Atwngko Garo Hillsni saliram tongsa gimiko; Atongko salgipeng- 
salaramni Siju, Rewak aro Baghmara jolrango; Gara-Ganchingko Darcng 
cbi jolo aro Chibok aro Rugako Bogai chi jolo aro Dalu jolo agana 
(Mapko nibo). 

Ia pilak A'chikkurangko Bangladesh, West Bengal, North Bengal 
aro Tripura staterango Mande Ku * sik ine minga, indiba Garo Hills, 
Goalpara, Kamrup aro Indiani salgro-salaramni gipin gipin staterango 
A'chik Ku'sik ine mingskaa Jeba ong'bo, ia pilak ku'sikrangko 
dingtange nikgencbimoba uarang nikgranggrangaosan onga; Uamangni 
japang-jadilde apsan ong'aia la dingtang dingtang A'chikkurangko 
agangiparang cbasongni chasongna dingtang dingtang jolrango ba 
adokrango nikgrik-nigrikgija songdong-achaani giminsa uamangni 
ku sikni bewalrang, uarangko gam'atani kurangrang aro uamangni 
samtangtango donggipa gipin gipin jatrangni duulako man e uamangni 
gisepo dingtang dingtang ong aniko nikaha Uandaken uamangni aganani 
bewalrang, Katta Me'apa, kujikse aro indake bang a rokom rokom 
uamangni agancboletarang joljolni gita nakatbaaha. Ong'jaode uamang 
apsan a dokrango janggi tangrimna man genchim ong'ode indakpile 
uamangni ku'sikrang aro dakbewal robewalrang dingtangrikani 
dongjawachim. Indiba an'ching iani bidingo American Baptist 
Missionaryrangko mittelbena kraa maina uamangsa ia bang bea 
A'chikkurangni giseponiko mingsako, chong motan A we ku sikko 
seoke Skulrangko Kuliaha aro poraina gita ua ku'sikchi kitaprangko 
seaha. Uandake daode ua ku sikko A'chik a'song gimikchin ma'sitokaha 
aro ukon A'chikku chong mot ba Standard Garo Language dake ra'aha 
Aro ia badita A'chik a'songrangchi gipanga inditan gipin gipin A'chik 
ku'sikrang gimangskaa aro indake ia ku'sikchi A'chik manderang 
jeoba dongbo uamang jat apsan ong'a ingipa chanchianiko ra baa. Ian 
A'chikrangna dalbea pattiani ong'a 


34 



MAP SHOWING 





Bak-IV 


BRITISHNA SKANGGIPA 
CHASONGRANG 


Ritchachigni bilsirango Ma'ambi serakgipa saksa Henry Hunting- 
ton iadake seaha, Batanggimin somoe-salrangni gimin u ina skanian 
mandeko matburingrangoniko dingtangata. la skia man'gipa 
chasongrango jeon mande rokom rokom subject aro kattarangni bidingo 
uiachim, uamang kusiktangni ongbachengani aro dal'rorobaani 
giminba u'ina skani gisik gnang. Beben ku'sikni bidingo ning'tue aro 
uni rokom rokom bewalrangni gimin skia man'gipa sakantiko u'ina 
ka'dongna man ja indiba ku siktangni ja'pang-jadil, ku'sikni bimang 
aro gipin ku'sikrang baksa apsananggrikani, Kattarangni bang'ani aro 
ua kattarang maikae ong'baaha aro cbasongni chasongrangna dongbaanio 
maikae gipin ku'sikrangko jakkaldape dal'rorobaaha aro maikae a'songo 
aro wilwilarango songnok rikanirang.songsarrang aro janggi tangani 
dingtang dingtang gadangrang ku'sikko da o jekae ong a indakaona 
sokatbaaha, ukode u'ina sikna man a. 

Kosako janapgipa u'ina nangnikgipani gimin namedake aganna 
darangba cbolko man jawa maina iandakgipa kattarangni bidingo 
A'chikrangni maming see rakkiani dongja indiba gipin gipin jatrangni 
itihas aro uamangni seanirangko nigope nie A'cbik Ku'sikni a'bachengo 
mai bimangcbim aro cbasongni chasongrangna uni kimkim ong'e 
tangbaanio maidake kattarang aro bewalrang dingtangbaaha, indakesan 
aganchakna man' gen. 

1765 bilsio Britishrang Bengalko dokkol kae uni salgro-salaramchi 
donggipa pilak bakrangkon Britishni ning'o ong'aba ine parakataha 
indiba Britishni sasonni maming jak dongkujacbim. Indiba 1826 bilsio 
Britishrang Abom Rajako dakgrikao ame Assamko Britishni songnoko 
cbapataba aro indaken Britishrang ritchachicbet bilsirangon Indiani 
salgro-salaramni pilak bakrangkon ong’nasipile dokkol ka'aha. 

Britishrangnl lndiani salgro-salaramni adokrangko soognoktango 
chapatna ritcbani ritcba bilsirangna skangan A'chik Kusik gesa ong'e 
tangbangbaaha aro apalrorobaaha. Uni tangbangbaani, dalrorobaani 
aro apalrorobaani banga obostarango pangchakbaaba. Uni gimin 
Achikkuni pangkambaani aro daTrorobaani bidingo katnao giia ra'rone 
sena man gen, chongmotan, 

(i) Grikjanggipa A'chik ba Bodo Ku'sikni cbasong, (ii) Aryan 
Ku'sikrangko jakkalchapbaani cbasong aro (iii) Muslimni cbasong . 

(i) Grikjanggipa A'chik ba Bodo Ku'sikni Cbasong : Ruuta 
chasongonin Acbikrang Acbikku baksa dingtang dingtang jatrangni 
kusik ba Kattarangko ra chapchape aganrongenga. Ian aiao inmanani 
katta ong'ja maina pilak jatrangan dongbringipa gipin gipin jatrangni 
ku sik ba kattarangko ra’cfaape aganronga. Uandaken baditana kingking 
gipin gipin jatrang baksa dongbrina aro baditana kingking uamangni 
segipa kitaprangko poraia ba baditana kingking gipin skia man begipa 
jatrangni dakgipa bosturangko jakkala aro uamangni Scienceni 
kattarangko bikotako knaa, uarang pilakkon jakkalpana nangaigen. Uni 
gimin da ororo chasongni manderang A cbikkuko aganon uarangko 
bang’bate jakkalronga. 

Badia cbasongrango Acbikrang Grikjang dakgipa A'cbikkulco ba 
Bodo ku sikkomangmang aganachim ma sina man ja indiba Tibetoni 
re'bae Himalaya a'brini jaretrango ba uarangni sambao akawerango ba 
Songduni akawerango songdongmiting cbasongrango je chasongrangon 
lndiani gipin gipin jatrang baksa dong teinkujacbimindakgipachasongrango 
uamang grikjang dakgipa A chikkukoba Bodoku sikkoaganenggencbim 
ine chanchichipatna man a. A'chikku aro gipin gipin Bodo ma'chongni 
ku sikrang Ubeto songdongmitingon a bachengbae songdu cbibimani 
akawerango songdongrimi ting chasongrangoba apsan ba apsananganggipa 
ku'sikko gipin dongsogipa ba gipin lndiani jatrangni kusik baksa bringija 
aganenggenchun,mainaA'cbikrangniaganritingbaaniobaKacbarirangara 
A'chik ambi saksa Kingsari-Kangsari jean Sukpa-Bongepani nokkol 
saksako bia ka'acbim, uni dedrang su'drangsachim. Uandaken 
aganritingbaani gita Rabbarangba A chikni ambi saksa Sae-Bonge ba 
Bonge-Kate minggipani dedrang su drangsachim. uni gimin aganritingbaani 

gitaba iamang chatchi-angbakrang ong'acbim aro uandaken uamangni 
ku'sikrangba apsanangtokachim aro Songdu cbibimani a'kawerango 
songdong-a' charimi tingo apsan ba apsananggipa ku ' sikko agantokachim. 
Uamang Sa gni chananioba apsanangachim aro A cbikrang rilchasku 
sotskuskuonasan cbanna manaiachim. Hajal, Lak, Goti aro Olbut ingipa 
cbannanirangkode uamang jamano Aryan ku'sikonikosa ragatskaaha. 
Uandaken uamang Bengalni aro Songdu cbibimani akawerangona 
katonbaon Tibeto aro Himalaya abrirango aro uni ja'retrango 
songdongmitingrango mai mairangko nika- niachim aro mai mai 
bosturangkojakkalacbim uarangni kaltarangsan donga iachim indibajensalo 
uamang Bengalni aro Songdu chibimani a kawerangona sokbaaha, 
uamangni katta jakkalarang chu'ongja ine nikaba aro mutgijan uamang 
Indiani gipin gipin jatrangni Indiani salgro-saliramcbipakni 
sokbagiparangoniko uamangni kusik aro kattarangko ra'gate jakkalna 
abacbengaba. Indake uamang Bengalni aro Songduni a'kawerango 
songdong-a'chamiting chasongrangon antangtangni 

ku sikmangmangkosan jakkalaigija Sanskritoni pekwatanggipa gipin gipin 
Indiani ku sik aro Kaltarangkoba jakkalchapna a bacbengaba 

Manderangni bimingrangko mingani bewalba chasongni kri 
dingtangbaaba. Tibetoni katonbae Songduni a'kawerango songdong- 
acbamiting chasongrango Acbik measarangni bimingrang Pa kattao 
bon achimjekae, Jappa, Jalinpa, Sukpa Bongepa Toginpa, Damjangpa, 
EjingpaKusanpa Dasingpa Asanpa aro uandake. Garo Hillschi katdona 
skang Songduni a'kawerango songdong-a'chamiting chasongrango 
bang bata A cbik me'asarangni bimingrangan Pa kattao 
bon'kuengacbim, bang gijani bimingrangsan gipin dake mingachim, 
jekae, Chisin, Kalsin, Raji, Baucheng, Basucbeng, Siram, Saleng, Olbin, 
Tesin aro uandake. 

la bimingrang Pa kattao bon jaoba A'chik biming chong'mot 
ong'acbim. Songduni a'kawerango ruuta chasongrangna songdong- 
a'chaani ja mano Garo Hillsona katdoangon uamang Pa kattako galaha 
indiba A'chik bimingrangchin mingkuengachim. Achikrang gitan gipin 
Bodo ma'chongni manderangba apsan Pha kattao bon'ate 
bimingrangko ia Grikjang dakgipa chasongrango mingachim. Abomrangni 
bimingrangba Pha kattao bon achim. Uandake skanggipa Ahom rajani 

Inning Sukapha ong'achim. Su ni orto matcha no Pha ni orto Salgi. 
Uni gimin Sukapha ni orto Salgioni re bagipa matcha ong'achim. 

Apsan (lake Songduni a'kawerango songdongmiting chasongrango 
Achik me'cbikrangni bimingrangba bang’ ba tan ma kattao bon'achim, 
jekae, Hima, Dolma, Bilma, Bisoma, aro uandake. Gipin rokom 
bimingrang, Silane, Donse, Ulongga, Ulonggi, Nabari, Tira, Aje, Gilje 
aro uandake. larang pilakan A chik biming chong mot ong'achim. 

Uandake sandirikitangode an’cbing nikna man'gen je, ia Grikjang 
dakgipa chasongrango jeon uamang katjojoe songduni a'kawerangni 
bang a bakrango songdongachim, ua chasongrangona kingking uamang 
pilakni bidingon ku'siktangchi biming mingachim maina uamang 
an tangtangrara gipin Bodo jatrang baksa dongbrinmangmangaiachim. 
Indiba jensalo Indiani salgro-saliramchini rebagipa dingtang dingtang 
Aryan ku sikko agangipa jatrang sokbaaba unon uamang uamangni 
kattarangko, bewalrangko aro janggi tangani bewalrangko ragatna 
abachengaha. 

(ii) Aryan Ku'sikrangko jakkalchapbaani chasong : Badia chasongoni 
Achikrang Aryan kusikni ba Sanskritni pekwatgipa ku'sikrangko ba 
kattarangko jakkalchapbabachim uko namedake darangba aganna 
man ja.Uandaken Aryanrang badia bilsio Indiani saliram gita India 
a'songona napbaa aro Mongoloid jatrang ba Tibeto-Burman 
Ku'sikrangko agangipa jatrang basako Indiani salaram gita Indiani 
salgro-salaramni adokrangona sokbaa darangba tik onge aganna man'ja. 
Iani bidingo a giisak gimiko mingsingbegipa Poet saksa Rabindranath 
Tagore uni poedo Bharat tirtha ba Indiani rongtalgipa Chiringrang 
ingipao indake seaha, Darangba u'ija, sani okamana indita bang' a 
jatni mnderang champengna ampilgija chipakkore gita u isokpilgijagipa 
a 'dokrangoni gitchobaaha aro apsan sagalo gimatokaha. lano 
Aryanrang aro Aryan ong 'gijagiparang, Dravidianrang, Chineserang, 
Saka aro Hun jatrang, Pathan aro Mogulrang dongrime apsan be'en 
ong ‘aha. Saliramchinaba do'ga oaha, aro uamang uarangoniko 
boksisrangko ra baaha; uamang on 'gen aro ra gen, Uamang nangrimgen 
aro nangrimatako man 'gen,aro mamingsaloba ia jelbegipa jatrangni 
a' song Bharat ba Indiani sagal rikamoni uamang re'angpiljawa. la 

poedoon Indiani mongsonggipa itihasni ong'haaniko aro nuldcan gcbi 
ong'gnigipa obostarangko katchi nika gita kasri kasri dake 
ringangsoaha. Uni gimin darangba Aryanrang badia chasongo India 
a'songona sokbaaha aro Indiani salgro-salaramni adokrangona 
balpakbaaba tile aganna man ja 

Indiani itihas kitaprangoniko ragope nie indake aganna man'gen 
je Aryanrang Indiaona 1500 B.C. mango napaha aro 1000 B.C. mangon 
uamang Himalaya a'brirango aro Indiani salgro-salaramo 
songdongenggipa tribal manderangko nikaba maina vedarango Kirata 
jatrangko bangen janapaha. Kirata jatrangara da'ororoni tribal jatrang 
ongaebim aro Vedarangko ua ebasongrangon segatengabaebim. 
Mababbarata aro Ramayana aro Purana rangoba Kirata kattako bang en 
jakkalanirang gnang.Uni gimin Aryanrang Himalaya a'brirango aro 
japarango aro Songduni akawerango songdonggipa tribal manderangko 
1000 B.C. mangonin nikahaebim aro uamangoniko buringni sam-bol- 
rang, jekae, Cbirata, tezpata aro gipin samna jakkalgipa sam-bolrangko 
brerongachim. 

Mababbarata aro Ramayanarangoba Indiani salgro-salaramni gimin 
bang'a janape seanirang gnang. Mababharatako 4th century B.C. aro 
4th century A.D. ni aro Ramayanako 3rd century B.C.aro 2nd century 
A.D. rangni giseprango seaba. Iani gitaba ia ebasongrangon Aryanrang 
salgro-salaramni tribal manderangko grongaha ine ma'sina man'a. 
Mababharatani golpo gitade Indiani salgro salaramni tribal raja saksa 
Bhagadatta minggipa Kurukshetrao dal'a dakgrikanio jak rapaaha aro 
uano Kauravarangna chake Pandavarangni kosako dakgrike 
Duryodhanko Bbimni jakoniko jokataha indiba ja'mano Aijun baksa 
dakgrikna nange Aijunni jakchi so'otako man'aha ine janapani gnang. 
Uni gimin ia chasongrangonin Aryanrang Indiani salgro-salaramni aro 
Himalayani ja parango donggipa tribal manderangko u'iaha aro ua 
salrangonin Aryanrangni bewal-rokomrang, ku sik aro toromrang 
sokpekbaaha ine chanchina man'a 

Himalayani a'l»i a'bimandurangoni A'cbikrang Bengalni aro 
Songduni a'kawerangona sokbaon dingtangsranggipa biaprangko nikna 
nang aha aro Songdukon saga! gita nike uamang Sanskritchi Sagarko 
Sagal ine mingskaaha. Uandaken uamangni dingtang dingtang 

kattarangko apsan dake ba ontisa dingtange jakkalskana ab achengaha 
Uarangoni mitamrang- A aii, adha, andala (andal), andas, ari-sima, 
bagan.bazar, bakki, bana (chi bana), bichal, bisi, boeta, boksis, boli, 
bondobos, chadoJ, cbaJaJc, dai, dak, dakait, dan, dam, dos,dubia, duk, 
git, gorial, halgila, hira, itihas, jalik, kalas, lap.lengti, montoi, pokkri, 
puja, pul, rai, raiot, rasi, raja, rani, rok, rang, rupa, sabas, sakki, sason, 
sasti, sikar, somoe, somon.sona, sorok, suk, sul, tik, upati aro indake. 

Me su-samjakrangkoba a kawerango nikchenggiparangko 
uamangni mingakon- Laisak, gobi, dhania ine, aro bolrangni 
bimingrangko bolsal, segun, titachap, jambura, komila-lebu ine 
mingpaeaha . Nokdang dako dakna nanggipa aro jakkalgipa bosturangni 
bimingrangkoba mingpaeaha, jekae, bari, tangkol, handila, rangol, loru, 
paga, kodak ketal, churi, sorea, tala-lota, chamos aro indake. Jami 
dakbewal niamrangkoba Niam-riti ine mingpaeaha aro songrangni 
bimingrangko para, giri, pur, kona aro indakgipachi bon ate mingtokaha. 
Sanskrito para, giri, pur ingiparangni orto gittim ong'a aro Kona ni 
orto Noksik . 

Uandake ia chasongrango A'chikrang depante demechikrangni 
bimingrangkoba Hindurangni minga gita mingna a bachengaha. Indake 
me asarangko - Narayan, Ram, Lokhon , Bharat, Indranath, Kaluram, 
Sitanath, Surendra, Mongolsing, Pcludas aro uandake, aro me'chikrangko 
- Sita, sabitri, Durgaboti, Sarasboti, Jobeti, Sereni, Usa rani, Bimla, 
Nirmala, Sabita aro uandake Hindu bimingrangchi mingbaaha. 

Sa gni channanirangoba, hajal, tasi, lak, nijut, goti aro olbut 
ingiparangko jakkalbaaha. Sal ja channanirangoba, Sombar, mongolbar 
aro uandake, aro Asin, kati ja ine mingbapaaha. Cha'a ringanioba 
Hindurangni cha a ringaniko to jo e, holdi mosla on e, uarangko tutsan 
mingpae cha'ba ringbaaha. Gana chinnaoba apsanko ganpae chinpae, 
Gamcha, kurta, kamis ine mingbaaha. 

Iarangna agreba, ia chasongrangon A'chikko Garo ine 
mingskaaha. Tibetoni re'bac Songduni a'kawerango songdongmiting 
chasongrango A'chikrang an tangtangko A 'chik ba Monde inesa 
mingachim. A chik ni orto A brio songdonggiparang, aro Monde ni 


41 



onuara mande, matburing ong'ja. Uamang gipin gipin akaweni 
chalakkigipa aro togigipa jatrangoni an'tangtangko maekatna ine 
an'tangtangko Mande ineba mingachim.Daonaba Bangladesbo 
donggipa Achikrang an'tangtangko Mande ine mingkuenga. Chasongni 
chasongna Songduni a kawerango songdong-achaani jamano 
A chikrang gipin Bodo jatrang baksa maiba aselrangna melijae unoni 
Garo Hillsona katdobaaba. Achikrangni an'tangtangko wate re baon 
gipin Bodo dongrikgipa jatrang A'chikrangko Garo ine mingaha. 
Bodo ku'siko Gar ni orto jerangan wate katangaha. 

Uni gimin sandirikitange niode bangen A chikrangni Sanskrit 
kattarangko aro Hindurangni dakbewal-robewalrangko jarikbaaniko 
nikgen. 

(iii) Muslimni Chasong : Muslimrangni Indiaona napbaani Indiani 
itihasko dingtangataha aro A chikrangni janggi tangani bewal aro 
kusiknaba dingtanganiko rabaaha. Arabrang Sindho 712 A.D. o napaba. 
Ja mano Turkishrang napbaaha indiba uamang re'angpilaiachim. 
Muhammad Ghorisa (1175-1206) gnigipa Tarraino dakgrikanio Hindu 
rajarangko ame antangni chasongon Indiao Muslimrangni sasonko 
abachengataha. Uni Commander saksa Muhammad Bakhtyar Khilji 
Bengalko rae Assamo 1198 bilsio napaba Unikoa 1227 aro 1257 
bilsirangoba napbataiaha. Uni ja'manode da' on da'on dake 
napbasimsimaiaha aro uandake uamang Garo Hillsni a kawerangonaba 
gitchobaaha. 

Mirza Nathanni Persian ku sikchi segipa Bhaharistan-I-Ghaybi 
jean Mogulrangni Bihar, Orissa, Bengal aro Assamo 1608 oni 1624 
bilsirangona napdrabahachim, uni itihasko segipa kitap ong'achim. uni 
gita Mogulrang Bengaloni Garo Hillsni ja'retrang gita re ange Assamko 
gro dingaha. Mogulrang Solmarioni Pbulbariona re bae uno killako 
rikaha aro uno jikdrang-dedrangko donange bobiltang Parsuram rajako 
Bansbari aro Kantabari gita Tukresori a briona rikangaha aro uno uni 
nok-jamrangko so'aha. Unikoa ua Amjongaona re bae uni killako 
neng'bee dakgrikani ja mano pe'aha. Unikoa ua Amjongaoni 
A chikrangni a'bri ja'pao donggipa songrangona re ange sak 4000 
A'chikrangko an tangni Regimento napate uamangchin Rongjulini 

killako pe a ha aro uamangko rimbite salaramchipak re'angaba. 1671 
ni March jao Achikrang Rani songnokni Raja baksa hakrime Ahom 
rajana chakskae Mogulrangni commander Raja Ramsinghni kosako 
dakgrike uko Bengalchi rikatpilaha. Indioba Musulmanrang changni 
chang napbasimsime Songduni a'kawe gimikonan piprae Garo Hillsni 
a'bri jaretrangonaba dandak dandak sokbaaha aro uandake Achikrang 
uamangni samtangtango donge janggi tangrimna nangaha. la pilak 
onganggiminrangni biteara, Muslimrangni janggi tangani bewalrang, 
daka-rikani, cholon-bewal aro uamangni agangipakattarang A chikrango 
bang'en ja napaha. 

D.S.Rongmuthuni The Folktales of the Garos kitapo janapani 
gita Momin chatchiba Muslim chatchioni ongbaaha. Iano seani gita 
Rongmik seram Tangka Datram aro Asong Benagong, Chiga Budalong 
jolo Meje Gabil Sangma minggipa A chik me chik saksa dongachim. 
Uni demechik sakbriko, Aje, Gilje, Dawe aro Changshe mingachim. 
Mir Jumlani Ahomrangko 1661 bilsio dingna re'bao Bihami Muslim 
Officerrang Aje aro Giljeko kimaha-dongaha. Uamangni dedrang 
sudrangrangsa Momin chatchiko de'bachengaha. 

la chasongrango A chikrang depan te demechiktangtangnaba 
Muslim bimingrangko on'na a'bachengaha Uandake depan terangna, 
Mamud, Salim, Alaudin, Babar, Akbar, Aurangzeb, Kan aro 
demechikrangna Begam, Jasmine, Nashrin, Razia, Nur Jehan, Mumtaz 
aro uandakgipa bimingrangko onbaaha. 

Gana-chinanioba A chikrang Lunggi , Paijama ko measarang 
ganbaaha aro me'chikrang Sari aro salwar rangko ganbaaha. Genjiko 
me'asa aro me'chikrang pilakan ganbaaha aro uarangko apsan 
bimingrangchin mingbaaha.Songnokni dingtang dingtang bakrangko 
sason ka'gipa aro kajinarangko gilgiparangni bimingrangkoba apsanan 
mingbaaha, jekae, Diwan, Faujdar, Zamindar, Zimadar, Jagirdar, 
Mauzadar, Kanungo, Mondol, Losker, Sardar aro Gaonbura. Uamangni 
songnokko bak dakgipa jekae, Pargana, Mahal aro Eleka aro 
indakgiparangko ja rikbaaha aro bimingrangkoba apsan mingbaaha 
Persianrangni bosturangko tona jakkalgipa Maund, Seer.poa aro 
chotakrangkoba jakkalbaaha aro apsanan mingbaaha A arangko toanioba 

jekae, bigha, katha, iessarangkoba jakkalbaaha aro apsanan mingkuenga. 
Uandake ua chasongrango jakkalgipa katta, jekae, Tangka, paisako 
apsan biming minge jakkalbaaha. 

Anti ( Anti cha'a) kattakoba ia chasongo jakkalbaehengaha. 
Moguliangni ning o donggipa Zamindarrangsa A'chikrangni abrini 
bosturangko brena ine Garo Hillsni a'bri ja'parango, jekae, Damra, Jira, 
Nibari, Bangal kata, Phulbari, Singimari, Karaibari, Sherpur aro Susang- 
Durgapurrango antirangko kulicbengachim. lako antio changsa chaani 
gimin Anti ine mingbaaha. 

Iandake ia chasongrango Persian, Turki, Arabic, Hindi, Urdu 
jerangan Indiani bang’a ku'sikrango janapahachim, uarangko 
Achikrangba jakkalbaaha. Salatn katta Urdu ong'a aro Urdu ku'sikara 
Persian, Arabic, Turki aro Indiani saliram aro salgrochi agangipa 
Hindirangni bringipa kattarang Mogulrangni skotong songjinmarango 
nakatgipa ku sik ong'a 

Iarangna agreba, A'chikrang Muslimrangni chasongo jakkalgipa 
bang'a kattarangko jerangan mitamrang Persian, mitamrang Arabic, 
mitamramng Turki aro mitamrang Hindusthani, Bengali aro Assamese 
ku'sikrangoni ong'achim uarangko jakkalchapbaaha. Indake A'chikku 
apalrorobana abachengbaaha. Iarangoni mi tarn kattarang — Apil, Adalot, 
Kajina, Killa, Khedda, Banggal, bostu, dangga, dolil, dolgasto, dolmaha, 
dosi,gojal, hajil, hajot, Hakim, hujur, hukum, ilamjulum, kachari, 
kalas, mokordoma, pasi, posom, porda, rumal, sorkari.Thana, ukgil aro 
uandake. 

Undake ia Muslimni chasongrang A'chikrangni janggi tangani 
bewalrangmangmangkosan dingtangangata ong ja indiba uamangni 
ma siani, chanchiani aro simsaksoani bilrangkoba bariata aro 
A chikkukoba uamangni kattarangko jakkalpae bariatna dakchaka. 

Bak- V 


BRITISHNI CHASONG 


Britishni Indiako sason ka'miting chasong batanggimin 
chasongrangna bate Achikkuni dal'rorobaani bidingo gamcbatbatgipa 
aro bite nangbatgipa chasong ongachim. Britishrang Garo Hillsko 
1867 bilsio dokkol kae Kristian toromko Achikrangna skiprakchina 
gita American Baptist Missionaryrangko Garo Hillsona okamataha. 
A chikrang ka rakgipa aro anchi ringrakgipa jat onga aro uamangko 
slai aro tonualchi bamatna man jawa indiba Bibleni rinokgipa 
kattarangchisa bamatna man gen ine nike uamang Missionaryrangko 
okamataha. 

Okamatako man e, American Baptist Missionaryrang GoaJparaoni 
Turaona 1877 bilsio rebachenge Kristian toromko Achik asongo 
gipatna kainko kana abachengaha. Kristian toromko gipatna gita 
Sastroko skiprakachimangmang man 'jawa ine nike uamang gipin gipin 
cholrangko dake niaha. Bibleko A'chikkuchi pee ku'siktangchin Kristian 
toromko aganprakanichisa aro uarangko poraina man na gita Skulrangko 
kuliesa A chikrangna Kristian toromko on'na man'gen ine ma'sie 
Missionaryrang Sastroko A'chikkuchi pe'aha aro uarangko poraina 
man na gita Skulrangko A chik a songo kuliaba. landakgipa obostaosa 
A chik a songo Skulrangko kuliaha aro sea-jotanirangko a bachengaha. 
Uni gimin Missionaryrangni A chik asongona Kristian toromko 
aganprakna re baaniara iarangchiba pattidapani onga. 

Skulrangko kulie, uamangko poraina changatna cholrangko 
on'nanian A chikrangko a'gilsakni gipin gipin sea-jotanirangko poraina 
man 'a uamangna do gako oe on 'na gita ong a. Uandake skulrango aro 
Collegerango porae, A'chikrangba a'gilsakni seng'ako skie ra pana 
man' aha. 

Mitam A'chik skia mangiparang gipin gipin jatrangni seani 
kilaprangko porae uarangko ja'rike Achikkuchi seskana chol ong'aha. 
Mingsinggipa kitaprangkoba Achikkuona pe'skae gipin jatrangni seani- 
jotani bewal, cbancbiani ningtuani aro uamangni dakbewal 
robewalrangni giminba u'ina cholko man aha. Undake U'iani aro gisikni 
seng aniko bariataba. 

Foedo seani bidingoba, gipin jatrangni , mongsongbate Englishchi 
segipa poedorangko porae, A chikkuchi poedorangko sena 
dakcbakbeaha. 

A we ku'sikko jakkale pilak sea-jotanirangko dakanganian Ameri- 
can Baptist Missionaryrangni A'chikrangna dalbatgipa, chauna 
man'gijagipa donanggimin gam-jin ong'a . lako uamang dakangjaode, 
Achikrang iani bidingo daalona kingking jajaanirangko mankugenchim 
aro iachiba jatni nangrimgrikaniko olgrokatani onggenchim. Beben 
iako dakanicbi A'chikrangna maiba gimaanirangba dongnaba donga, 
maina A" we ku'sikcbi pilak seanirangko seani gimin aro uarangko 
skidrango aro Giljarango jakkalani gimin gipin A'chik kusikrang 
gimangskaaha. Uandake ua bangbea gipin A’chik ku sikrango 
A'chikrangna maiba mingnama on'nanirang dongengnaba dongachim 
indiba uarang gimaangahani gimin A chikrang uarangoniko namgniko 
man rikjanaba donga. Indiba ua ku'sikrangko skie ra'na aro maiba 
mingnama on gnirang dongode uarangko parakna man na gita sal- 
somoerang ja’manchakdugakuja gita nika.lan skia man'gipa Achikrangni 
kam ong'a. 

Bible a'gilsak gimiko mingsingbatgipa aro gipin ku'sikrangchi 
parakama neng begipa kitap ong a maina uo u'isokna man'pilgijagipa 
ning'tugipa cbanchianirang gnang aro uarangko a'bachenge dingtang 
dingtang ku'sikrangchi seaha. Indiba bilsi sotbongana bate American 
Baptist Missionaryrang aro A'chik skia man giparang topgrime aro 
gisiksan ong'e neng bee tikkelanirangchi Bible chu'gimikkon 
A chikkuchi pe'skana man aha. Uni gimin ian A'chik Ku'sikba chongipa 
ku'sikmangmang ong'ja ine dal'begipa sakki ong a.lan A'chikkuni 
bang aniko aro apalaniko a'gilsakna parakani ong'chongmota. 

Ia chasongrango Britisbrang a'gilsak gimiko skia man'batgiparang 
ong'e, Karakanarango bosturangko dake a'gilsak gimikchina chalan 

ka'e aro rokom rokom Scienceni bidingo Instrumentrangko dake a‘»| 
gimikchin pripraate Achikrangba uarangko jakkalpana nange i ar»1 
bimingrangko jakkalna nangaha aro uandake Achik kattarang ban® 
iachasongobaridapaha. la chasongo Assamese aro Bengali oikorrangS 
jakkalchenge Roman Oikorchiba see donangaha. 


§ VIU.iAMNAWJ 


Uni gimin kosako janapbagipa pilakko nigopate nie A chik 
kusikni namroroani bidingo ia Britishni chasongko Sonani chasong ine 
mingna man* gen. 


English Kattarangko Ra gatani : Batanggimin chasongrangna 
bale ia chasongo Achikrang English Kattarangko aro gipiivgipin jatrangni 
kattarangko ra gatbatna nangaha. Iani mingsa a'selara, Britishrangan India 
a' song gimikko sason ka gipa ong ani gimin Western Educ&tionni bewaL 
rokomko Skul aro Collegerango ra'ataha aro indake JcuTaro CoUegerapg© 
uamangni segipa kitaprangko jakkalna nangfpha? Minggipinaja; 
Britishrangan a'gilsako bilakbatgipa aro uibatgi$i& jet ifeng'a 
Karkanarangko kulie, uarango rokom rokom bostur^gKO^d^ce agilsak 
gimikehinan chalan kaaha aro uarangni bimingrangko 
nangaha. Aroba Scienceni bidingo uamangan u ibatgipa^^aai jginiff 
uamangni Scienceni bidingo biming dongiparangkoba apsan mingpana 
nanga ga akaha. Uni giminsa da alona kingking a gilsak gimikchin 
Englishchi minggipa bosturangko bang bate nikgen. 


(i) Sasonni biding : Indiako dokkol ka on Britishrang India 
a song gimikko adita Provincerang dake bak dakaha. Province (State) 
ge prakko baditaba District dakaha aro Districtko Sub-Division dake 
raronaha A chikrangba Province (State), District aro Sub-Division ine 
mingaeaha. Iarangko nirokgiparangko uamang Governor, Chief 
Ministerjvlinister, Chief Secretary, Secretary, Deputy Commissioner, 
Magistrate, Sub-Deputy Collector ine mingachim. Uakon ja rikpaeaha 
Uandake Legislative Assembly, Speaker, Deputy Speaker, Chairman, 
committee, M.L.A. rangko apsan mingkuenga. Officerango kam 
kagiparangkoba- Director, Superintendent, UDA, IDA aro Peon ine 
mingaenga Una agreba bang a gipin gipin Officerrangni upatirangkon 
English ku sikehisa mingkuaenga District Autonomous Counciloba 
pilak Officerrangni bimingrangkon Englishchi minga 

Apsan dake pilak Departmentrangni Officerangko aro uni 
oflTioerrangni upatirangko, jekae, P.HJE., P.W.D., Veteniraiy, Forest, 
Agriculture Sericulture, Weaving aro gipin gipin Officerangko aro 
Officerrangko apsanan mingkuenga. A'song tomtomaniko nirokgipa 
Police Departmentrangni Officerangko aro Officerrangkoba apsanan 
mingkuenga. Uandake iarangni bidingo sandirikitange niode 
nikangrorokugen. 

(ii) Lekka-Pora : Lekka-Porani bidingoba dingtang dingtang 
gadangrangko - University, College, High school, Middle School, Lower 
Primary school. Kindergarten, Nursery, Public school, Normal school, 
Basic school ine mingenga. Universityo skigiparangko, Professor, Reader 
aro Lecturer ine, Administrationko jako ra'giparangko, Vice- Chancellor, 
Registrar, Deputy Registrar, Assistant Registrar, Controller of Examina- 
tions ine mingaenga. Collegerango skigiparangkoba Principal, Lecturer 
aro Tutor ine minga. Schoolrango Head Master, Assistant Head Master, 
Assistant Teacher aro Master ine minga 

Poraegipa Subjectrangni bimingrangkoba, Arithmetic, Maths, 
Science, Geography, History, Political Science, Economics, Anthropol- 
ogy, Physics,Chemislry, Botany aro Zoology aro uandaken mingkuaenga. 

College aro skulrangko nirokgiparangkoba, Director of Public 
Instructions,Deputy aro Assistant Director of Public Instructions, In- 
spector, Deputy Inspector aro Sub-Inspector of schools ine mingkuenga. 
Degreerangkoba Englishchi on'kuenga 

Uni gimin officerangni aro Officcrrangni bimingrangko pilak gita 
ong nasipile English ku'sikchi mingkuenga. 

(iii) Kal'susaani : Kal'susaani bidingoba - Football, Volley Ball, 
Basket Ball, Cricket, Hockey, Base Ball, Rugby, Horse Race, Long 
Jump, High Jump, Pole Jump, 100 metre race. Swimming, Wrestling, 
Boxing, Javelin Throw aro indake bang'bata kal'susaani bimingrangkon 
English bimingrangchi mingkuenga. 

(iv) Scientific Instrument aro Medical Instrumentrang : 
Sciencechi dakgimin bosturangni bimingrang, jekae. Barometer, 

Thermometer, Stesthoscope, Injection, Atom, Bomb, Ri/le, X'Ray, aro 
indakgiparangko da onaba apsanan mingkuenga. 

(v) Manderangnl bimingrangko mingani : English manderangni 
bimingrangko mingpaani bang'en ia chasongo gnang, jekae, Williamson, 
Mody, Bronson, Edward, George, James, Robert, Hastings, Dalhousie, 
Bentinck, Harding, Mason, Phillip, Walter, Churchill, Lenin, Benjamin 
aro uandake. Me'chikrangkoba, Victoria, Elizabeth, Margareth, Mary, 
FemRold, Verna, aro indake English bimingrangchi minga bang 'a. 

(vi) Bosturangni Bimingrang : la chasongrango a'gilsakni 
saliramchi donggipa a'songrango dakgipa bosturangko uamangni 
ku'sikchi mingpana nangaha, maina je a'songan bosturangko daka 
uamang an'tangtangni ku'sikchi bimingrangko donbatachim. Ua 
bosturangni bimingrangko mingtokna iano miksongja indiba mesokna 
gita uarangoni aditarangko iano mesokatenga. Uarang, Cinema, Pho- 
tography, Aeroplane, Helicopter, Railway, Motor Cycle, Bi-Cycle, 
Scooter, Plate, Cup, Glass, Class, College, Bench, Desk, Table, Stool, 
Almira, Telephone, Post Office, Telegram, Powder, Cream, Coat, Shirt, 
Longpant, Haft pant, Type Writer, Bottle, Bus, Car, Taxi, Hostel, 
Hotel, Library, Petrol, Kerosine, aro uandake. 

(vii) Gipin ku'sikrangko ra gatani : la chasongrango Achikrang 
English ku'sikonikomangmang Kattarangko rachaka ong'ja indiba Indiani 
banga kusikrangni, jekae, Hindi, Bengali, Assameserangni Kattarangkoba 
ra gate A'chik ku'sik dake jakkalbaaha. Uarangoni mitamrang - Gari, 
Jahas, Rajahas, Piala, Chamos, Kitap, Lekka, Bohi, Magur, Oikor, Banan, 
Hisab, Mikosto, poraia, Ghori, Bijoli, Babu, Saheb, Montri, Mistri, Kam, 
Cholon, aro, Kema (Ka'a), Bichal aro indake. 

(viii) Kristian Toromoniko man'gipa Kattarang : Kristian 
Torom Garo Hillsona 1867 bilsio re'bae A chikrangna Gisikna gita 
mangmang gital onnanirangko rabajaha indiba gital Chanchianirangko 
aro Ka donganirangkoba ra'baaha. Iarangna agrcba, Ua A chikrangna 
gital kattarangkoba on'aba aro A'chik Kattarang jerangkon ia Torom 
re'bajaode indake jakkaljawakonchim, iarangkoba jakkale an'chingna 
mesokangaha. Indake ia Torcan A chikkukoba man e cha batataha. 

Kristian Toromni rebaoni gital katta nakatgipara Isol ong'a, 
Serikani gita, jensaio Rajasimlao skanggipa Mondoliko songaha, Bronson 
am Stoddard Missionary Sahebrang Salgro joicbi wene A'cbikrangna 
skiprakna a'bacbengaha. God ni palo maiko jakkalgen ine A'chikrango 
sing on darangba chu'onggipa Kattako aganna man jani gimin 
Hindurangni jakkalgipa katta Iswar ko jakkale niskaaha. A chikrang 
t ko gam atna man 'jae Isol inesa gam atskaaha. Un salonin Kristian 
God ko Isol ine aganprakskaaba aro mingbaaha. 

Bible aro Sastro ineba Achikkuo jakkalbaaha. Ua katta 
minggnian Achikku ongpilaha maina ua kattrangko jakkalon gipin 
ku'sik gita nikpiljaaha. Uandake Englishni Satan ko Saitan ba Diabol 
ine pe 'aha aro English Bibleo jakkalgia Jihova , Halleluia, Hosana, 
immmuel Kattarangko apsanan mingaha. Una agreba, Sastroko 
A'chikkuona pe giparang - Norok, Niam Sunduk, Gitel, Pap, Sninggipa, 
Sagre ine donbaaha aro uarangkon da'alona kingking ja rikkuenga. 

Sastroko A'chikkuona Pe on ka mao janapgipa A chikkurang 
gital orto ong'skana a'bachengaha, jekae, Napbola jekon a bachengo 
Missionaryrang aua inesa pe'ahachim. Minggipinrang - Chisol, 
Watatarang, Boli on'na, Gitelni me attam, Merong Jakkep, Bol Janggi, 
Janggi Joka, aro uandake. 

Skanggipa Achik Kristianrang Songsarekrangsachim aro uamang 
Songsarek ong mitingo A chikku chong'motko aganachim. Uandaken 
jensaio uamang Kristian ong'aha an tangtangni Kristian Gitrangko 
banaianirango Songsarek ong mitingo jakkalgipa kattarangko jakkale 
uamang Achikkuko ga'suatbataha, jerangkon Kristian Toromko uamang 
ra jaode A'chikrang Sea-jotanirango indake namname sena budi 
man janaba dongakoncbim. Iarangoni mitamrang 

(i) Katchi Rangsi rurana, Tima angni gisikna. 

(ii) O Gitel racha, indake dongchagen basakna ? 

(iii) Gisolo atchia sa ? Jisu racha daldi., 

Sako pala tangkana? Jisu racha daldi. 

(iv) A gilsakni manderang, More mode ja acbi, 
ja re ja 'sokangtokenga, Nibo andalsisi. 

(v) Cka ckatni sitnila gita, An'ching mitelna ugita. 

(vi) Bm bijong ja'o jako, Rura Konda saknabegen. 

(vii) A'gilsako doogmitingo, Beriode ripengtangko. 
(viii)Siam ben wal’sarcko, Kimitaba Jisu uko. 

(ix) Stitgrikaha ka ’sachi, aalrang re’angmitingo. 

(x) Sabasi intokchong Isolni Deko. 

(xi) Sabas Gild, Sabas na'a. 

(xii) Ri’ro ri’ro nitobea, Tasi salna bata. 

(xiii)Wm ri'ra ching'a ua song. 

( xiv)Siram pagitchamni, Doagrrn oaamgai. 


Gipin gipin Acbik kattarang ia cbusanon ■ . 

Kalchinika, Songsarek, Git, SatgjoUtan, T OTO vu, 
mukvii srika, aro naatefot . 


Kristian toromko a' gimiko gipatna ine organise kaani bidingoba 
adita gital Kattarang nakataha aro mitam A'chik kattarangko gita] oito 
gnange jakkalskaaba. Uarangoni mitamrang Gilja, Mondoli, Bipek, 
Krima Dalgipa, Krimarang, Sobha, aro uandake. 


Kristian toromko a'gilsak gimik baksa apsan manipaani bidingoba 
apsan bimingrangko on e manienga, jekae, Christmas, Good Friday, 
Easter Sunday, Thanksgiving aro indakarang. 

(ix) Bibleni Bimingrang : A'chikrang Chatchi de'aniko 
mangraken cbanna maina uan songsaro janggi tangao uni biap ong’a. 
Toronto janggi tangaoba mandeni chatchi gamchata maina Bia Ka o, 
sao-dingo ba sio-bon'o Chatchiko nanga. Indiba A'chikrang 
detangtangna bimingrangko on'na gita baseani dongja. Uamang jekoba, 
Hinduni biming ong ’chong, Muslimni biming ongcbong mingataia. 
Uandake uamang Bibleoje je manderangni bimingrangko nikachim ba 
a'songni ba biapni bimingrangko uno nikachim, uarang gimikkon 
detangtangna bimingrangko on’aia. Uandake ua chasongrango an’ching 
bang’a A'chik me’asa aro mechikrangni bimingrangko Bibleoniko 
minga ine nikgen. Uamang me’asarangko, Mose, Abraham, Isaac, 

Jacob, Solomon, David, Samuel, Nehemia, Joseph, Aaron, Joshua, 
Israel, Job aro Niam Gitaloniko, Johan, Jisuni Sninggipa sakchignirangni 
bimingrangko, Paul, Stephen, Athens aro uandake bimingrangko on'a. 

Mechikrangnaba Sarah, Bathseba, Hanah, Esther, Ruth, 
Naomi,Mariam, Elizabeth, Salomi aro indakarangko on'aha. 

Uni gimin aganbagimin gita, ia Britishni chasong Achikrangna 
Sea-jotani aro Achik Kattarangni apalroroani bidingo gamchalbegipa 
chasong ong'a. Kattarang baridaproroana agreba ia chasongo American 
Baptist Missionaryrang, Roman oikorko ra'gataha, A weko sena 
jakkalaha, Raka totaniko jakkalaha, Bananrangko tik ka'aha, Grammarko 
seaha, Punctuationrangko on aha aro uandake A'chikkuchi sena nangani 
pilakkon tarie donangaha. 

Bak - VI 


DAORORO RE MIKKANGANGANI 


Achikkuchi sena-jotna a'bachengaoni da'o bilsi 200 na 
batangengaba. la sal-somoerangni gisepo Achik ku'sikni Kattarang 
badita chong mot bang achim darangba channe nia dongkuja. Da odipet 
Garo-English dictionary rokomgnisaanpiti, uarang, H.W. Marakni segipa, 
Garo-English-Assamese Dictionary jeon A chik Katta ming 6000 mang 
gnang aro minggipin D.S. Nengminzani, Garo-English Dictionary jekon 
ua Skul bi'sarangna miksonge seahani gimin uo kattarang indita 
bang jachim.Iani bidingo daororo Ramke Mominni Bengali-Garo 
Dictionaryko Roman oikorchi chapa ka’na, aro Miss. Holbrookni see 
donanggipa Achik-A'chik Dictionaryko chapa ka’atna kam ka'ana agre 
an tangtangmancha A'chik-A chik Dictionaryko dakenggipa darangba 
dongja. Miss. Holbrookni see donanggipa Dictionary bajal 
chigittammang A chik kattarang gnang aro uko chapa ka atode uan 
nambatgipa Dictionary ong'gen. Uni gimin A chik Kattarang 
baditamancha gnang darangba aganna man ja. Ku siktango baditamancha 
kattarang donga uko u'igija da alona kingking A 'chikrang janggi tange 
dongenga. 

Chong'motgipa A'chikkuko an'ching Songsarekrangni janggi 
tangani bewalrangonikosa knana man'gen. Uamangni Krita, Amua, 
Sima Nia, Doroa, Ajea, Grap-Mangtata, Melaa-mangdonga, Katta Agana, 
Jera ra grika aro Baleke-Nachilake roarangnikosa A chik Katta 
chong 'motrangko man'gen. Beben iandakgipa A chikrangni 
Agananirangko ba Minganirangko adita kitap serakgiparang seangaha 
aro seangkuenga. Uamangoni saksa H.W.Marak, uni A'chik 
Aganbewalrang kitapo iandakgiparangko bang'en chimonge chapa 
ka'e donangaha. D.S.Rongmuthuba uni Apasong Agana kitapo 
A chikr an gni Tibetoni katbaani gimin aro uamangni rokom rokom 
bebera'arangni gimin A'chikrangni Aganridngbaani gita A’chik Kattachi 

see donangaha. Uandake Jobang D. Marakba uni Garo History o, 
Achikrangni Aganritingani gita tiktak dake Achikku chong motchi 
see chapa ka'e donangaha. 

Uamangna agreba, Chasong gitalni kitap segiparang, jekae, 
Jonathan B.Sangma, Chisakni Aganani kitapo, Aldrich Ch. Mominni 
A'chikni Ku'andik o, Mihir N. Sangmani Maniani Bidik aro 
Pagitchamni Ku bisring o, Dr. Julius L.R. Marak, uni Niba-jonja aro 
Aje-Gilje, Aje-Gilje ni aro Serejing-Waljan ni Dramarango, Dambo 
aro Rongjengni Nongchramrang baksa Gro dinggrikani itihas o aro 
Gonga Raksanpa Gongsa Terepa o, aro Llewellyn R. Marak, uni Dikki 
Part I & II, Metongbolni Gittim aro Bebera ani Bimik tango Achik 
Katta gitchamrangko tangcbaatpiltaina jotton kaengako nikgen . Uni 
gimin ia chasongo kitaprangko seani bidingo A chikrangni ma'gitcham 
pagitcbamrangni dakbewalrang, manianirang, Bebera' anbang, Chrok- 
mesao ringanirang aro dingtang dingtang uamangni dakbewalrangko 
de doe katta gitchamrangko jerangan A'cbikku chong'mot ong'achim 
uarangko manderangni u'ianiona ra'bana krengenga 

Beben Kuakmachi seanirangoba man a dipet kitap segiparang 
gipin gipin kusikrangko gele man'a dipetde Achikkuchin talatna jotton 
ka anirangkoba nikna man'enga. Uandake Drama seanirango, 
Novelrangko seanirango uamangni changa sapa dipet ku'siktangkon 
gamchatnikbate uarangchin sena krengenga ine nikna man'a 

Da'ororoni chasongo adita kitap segiparang Katta Me'apa aro 
Katta Jikserangkoba setokenga maina iarangon A chikni chanchiani 
ning'tuaniko ma'sina man'a. una agreba A chikkuo jakkalchapgipa 
Kattarangkoba sechaptokenga. Iarangba namgipa re mikkangangani 
ongchongmota. 

Aganbewalchi segiparang Chanchiatangtangko Katlatangchi 
segiparang bangjaoba, gipin gipin ku sikrangchi mongsongbate 
Englishcbi segipa mingsinggipa kitaprangko A chikku namachi 
segiparangkoba nikna man'gen. Uamangoni gipin ku sikrangchi 
mongsongbate Englishcbi segipa Kitaprangko pe'skae serakbatgipa ia 
chasongo Pa Wilson K. Marak ong'achim. uni pe'skae segipa 

kitaprangoni mitamrang - Rabindranath Tagoreni Basegimin golpomg , 
Songregipani Songreani, Shakespeareni Golporang, Rome Songjinmako 
Kama ong'achim . la seanirang peskagipa ong genchimoba uano 
A'chikku namnamgiparang gnang. Indakc ua A chikkuko ripingna jotton 
ka' aha. 

la chasonggo Drama ba Novel scgiparang A'chikrangni cholon, 
bewal ba daka-rikanirangmangmangkosa sea ong ja indiba da'ororoni 
ong'enga obostarangko ra eba setokenga. Uni giinin iarango A'chikni 
janggi tanganikosanmangmang scaia ong ja indiba gipin gipin 
samtangtango songdongenggipa jatrangkoba janapaniko nikna man'gen. 

Poedorangko seanichi Achikrang ku'siktangko rakkibatenga ine 
nikna man'gen. Pagitcham ma'gitchamrangni daka-rikanirangko, 
Uamangni Chrok mesanirangko, ring anirangko aro rokom rokom 
bebera anirangko pocdoni bimangchi see rakkianiko H.W. Marakni 
A chik Aganbewalrang kitapo nikna man'gen. 

Skanggipa chasongni Kristian ong gipa me'aparangni Kristian git 
banaiarangko niodc namangba A'chikku namnamarangko jakkalna 
changa me mkgen. Indiba iarang pilakan toromni gita nng na banaigimin 
poulo bailin' miming ong a Bcbcn ua chasongni Kustian me aparangba 
thorn hung uu pocdoiangko scaha an* uarangko Riadcrrango gataha 
mdiha tiaiang kalta inn lape sebatgip uangsan ong batachim. A chik 
]*ttm Poedt < hong motiangk ode 1940 bilsnango Hgip i pocdoiangosa 
nikna man y< n la ehasongo M'gipa poedoratm jemn<:kon A chikiangni 
giscpo sLurmpa M A Pass ka gipa aro CoJIegeo I < tim< 1 ka ehuiggjpa 
11 D Moiimiiii dakdilamchi segipaiai*" ong at him i humng A chik 
Ku fang Maga/meko dake uno namnnmbegipn A chik pit gtmikni 
kii rangna kia kia tokorn rokom pocdoiangko see gataiaha la poedorango 
A chikkunt ga suanirangko mangmang nikna man aia ong ja indiba 
A clnk jatm chanchiani, ma ringani aro Ka dongsoani giminrangba 
knatoriri dake segiparangko poraina man'gen. la chasongni ja'mano 
da'ororoni somoc-salrango iarango gita knatoe aro ning'tua chanchiani 
gnange poedo scanirangko nikna neng'a. la salrango A chikrang janggi 
tangna gita dal dala Sorkarini kamrangko man e, dal'dalgipa Officerrang 
ong'e iani bidingo namen ja’manchakenga ine nikgcn. 

Nigopate nie, Achikrang kusiktangko ripinganio 
ja'manchakkuenga ine nikatna man'gen. Bang a namnamgipa Achik 
Kattarangkon jaktuatbaaha ine chanchiatna man'gen. Ku siktangko 
ripingna gisik nanganirang dongjaode an' chin g gipinrangni kattarangko 
jakkalna gaakgen aro unon anching gipin kimilko ra chake 
pindapgiparang gita onggen. Ku siktangko chimongna, uarangko 
ripingna gita ja'manchakdugakuja. Gisik nanganikosa nanga. 




